About: dbpedia-eu:Lyndon_Baines_Johnson Goto Sponge NotDistinct Permalink\nLyndon Baines Johnson (1908ko abuztuaren 27 - 1973ko urtarrilaren 22) Ameriketako Estatu Batuetako 36. presidentea izan zen (1963–1969). AEBetako kongresuan luze aritu ondoren, John F. Kennedyren presidenteordea bihurtu zen 1961ean. Honen hilketaren ostean, presidentzia hartu zuen Johnsonek. Alderdi Demokrataren hildo politikoari jarraiki, Great Society (Gizarte Handia) izeneko programa abian jarri zuen. Eskubide zibilak, osasun nahiz hezkuntza serbitzuen zabaltzea, eta pobreziaren kontrako "gerra" bultzatu zituen. Aldi berean, Vietnamgo gerran murgildu zen erabat. Izan ere, 1963an, AEBek 16.000 soldadu zituen Vietnamen, eta, 1968ko hasieran, 550.000. Horietako 1000 bat hilero hiltzen ziren.\nLyndon Baines Johnson (1908ko abuztuaren 27 - 1973ko urtarrilaren 22) Ameriketako Estatu Batuetako 36. presidentea izan zen (1963–1969). AEBetako kongresuan luze aritu ondoren, John F. Kennedyren presidenteordea bihurtu zen 1961ean. Honen hilketaren ostean, presidentzia hartu zuen Johnsonek. Alderdi Demokrataren hildo politikoari jarraiki, Great Society (Gizarte Handia) izeneko programa abian jarri zuen. Eskubide zibilak, osasun nahiz hezkuntza serbitzuen zabaltzea, eta pobreziaren kontrako "gerra" bultzatu zituen. Aldi berean, Vietnamgo gerran murgildu zen erabat. Izan ere, 1963an, AEBek 16.000 soldadu zituen Vietnamen, eta, 1968ko hasieran, 550.000. Horietako 1000 bat hilero hiltzen ziren. 1964an berriro hautatu zuten presidente. Baina haren ospea bueltarik gabe amildu zen 1966tik alderdien barneko tirabirak zirela eta. 1968ko hauteskundeetarako ez zen aurkeztu, bakegintzan kontzentratu nahi zuelako. Zaila da Johnsonen agintaldia epaitzea. Eskubide zibilean aurrerapauso sendoak eman bazituen ere, Vietnamgo Gerrak iluntzen dituzte.\nAEBetako 36. presidentea\nInor ez ,<br\nLyndon B. Johnson signature 2.svg\nis prop-eu:presidenteordea of


Balmaseda, Erdi Arotik gaur egunera - Bizkaiko Hitza\nBalmaseda, Erdi Arotik gaur egunera\nErdi Aroko azoka egingo dute asteburuan, urtero legez. Txakolinaren ekoizpena izango aurtengo gaia; gaur egun ere garrantzia du negozioak.\n2022, maiatzak 13 Albisteak, Bizkaia, Kultura 39\nGaur gauean, gauerdiko kanpaiek jotzean, erlojuak atzera egingo du Balmasedan, aurrera egin beharrean. Atzera, bai urte mordoa egin ere: ia zazpiehun urte egingo du salto iraganera; XIV. mendera, zehazki. Izan ere, maiatzeko bigarren asteburuak badakar egun berezia, salto erraldoia, herrira: Erdi Aroko azoka egiten dute urtero Balmasedan. Aurten, herriaren historian garrantzia handia duen garaia irudikatuko dute: txakolinaren ekoizpena indartu zenekoa. Gaur egun ere eragin zuzena izan duen garaia, hain zuzen, oraindik ere txakolinaren ekoizpenak garrantzi handia baitu herrian.\nBizkaian dagoen herririk antzinakoena da Balmaseda, eta historia eta ondarea ere horrelakoak ditu. “Iaz, ikerketa arkeologikoak egin genituen, eta Bizkaiko gaztelurik antzinakoenaren arrastoak aurkitu zituzten hemen”, azaldu du Ander Rivero Balmasedako Udaleko Kultura zinegotziak. XII. mendean sortu zuten herria, 1999an izan baitzen bere 800. urteurrena, eta aitzakia hori izan zen, hain zuzen ere, egun herriko ospakizunik garrantzitsuenetariko bati hasiera eman ziona. Orduantxe sortu zen lehen Erdi Aroko azoka. Badira jada 23 urte, eta, orduko hartan, bestela ezin, herriaren sorrera izan zuten gogoan. “1999an 800. urteurrena izan zen, eta orduan egin zen lehen aldiz azoka. Orduan, hiribilduaren sorreraren errepresentazioa izan zen. Nik gogoan ez badut ere, orduan 10 bat urte izango bainituen, badakit sekulako arrakasta izan zuela”, esan du Riverok.\nLehen aldi hartatik, Erdi Aroko zenbait garai antzeztu dituzte urteroko ospakizunotan: errege-erregina katolikoen aginduz juduak Balmasedatik kanporatu zituztenekoa, izurriteak eta beste. Izan ere, antzeztea da asteburu honetan egiten dutena. Herriko jende ugarik hartzen du parte. Riverok bostehun eta seiehun inguru lagun izatea aurreikusi du.\nErdi Aroko arropak jantzita ateratzen dira kalera; kaleak ere horrela egoten dira jarrita, baita etxeetako balkoiak ere. Herri osoak egiten du iraganera buelta, eta herriaren egiturak berak horretarako bidea ematen duela dio zinegotziak: “Balmaseda oso Erdi Aroko herria da. Orduantxe jaio zen, eta igartzen da. Horregatik, kaleak oso aproposak dira mota honetako merkatu bat egiteko”.\nAurtengoak, beste urteetakoek bezala, postu ugari ekarriko ditu herrira: berrehunetik gora bisitatu ahalko dituzte herritarrek zein bertara joandakoek. “Postu berriak izango dira aurten. Kopurua berrehunetik gorakoa da: horietatik 125, salmenta postuak dira, baina artisau postuak eta haurren txokoak ere badaude. Eta, horrez gain, musika egongo da egun osoan kaleetan barrena, eta formatu handiko ikuskizunak”, azaldu du Riverok.\nFormatu handiko ikuskizunez zehaztu du piroteknia erakustaldiak eta eraikinetako fatxadetan egindako bideo proiekzioak izango direla; azken horiek berriak izango dira aurten. Ikuskizun horietako zenbait bertako artisten esku egongo badira ere, jaialdiak apustu egin du nazioarteko artistak ere ekartzeko: “Jende asko etortzen da herrialde askotatik; Herrialde Katalanetatik, Frantziatik, Italiatik eta beste. Oso kultura plurala da azoka”. Hala ere, Ruiverok argi du aurtengo aldiak ekarriko duen berrikuntzarik handiena: “Berriz ospatzeko gogoa da garrantzitsuena, pandemiak zerbait lapurtu badigu, gauzak ospatu ahal izatea izan baita. Horregatik, nobedadea da merkatua bueltan dagoela, eta berriro normaltasuna ospatuko dugula”.\nBalmasedan antolatzen duten azokak 23 urteko historia du, eta ospe handia lortu du, ez soilik Bizkaian, baita Euskal Herrian eta hortik kanpora ere. “Herri askotan egiten dira mota honetako merkatuak, baina jendeari asko gustatzen zaio Balmasedakoa, esentzia duelako eta erreferentea delako”. Kanpora begira duen fama ere badu herritarrei begira, ikusi besterik ez baitago urteroko parte hartzaileen kopurua. Baina horren parte hartze handiak badu zerikusia, ez soilik merkatuarekin berarekin, baita herriaren izaerarekin ere.\nIzan ere, herrian joera handia dute mota horretako ospakizunetan parte hartzeko. Herriko gune osoa kontuan hartzen duen jaia izaki, ezinezkoa da hura saihestea, eta herriaren erantzuna, oro har, oso positiboa izan da, zinegotziak dioenez. “Balmaseda berezia da. Herriko mota honetako egitasmoetan jende askok parte hartzen du. Oraintxe izan da Aste Santua, eta orduan ere egin dugu antzeko ospakizunik. Laurehun-bostehun lagun inguruk hartu dute parte”, dio Riverok.\nAurtengo aldian ere, pandemia osteko lehena izaki, espero dute erantzun zabal eta jendetsua jasotzea. Are gehiago, aukeratutako gaiak ere bultza lezake ospakizunera hurbiltzea. Izan ere, txakolinaren ekoizpena herrian indartu zenetik zazpiehun urtera, oraindik garrantzi handiko jardun ekonomikoa da, bai herrian bai eskualdean.\nGaur egun ere\nBalmaseda, Enkarterriren bihotzean, txakolindegiz betetako herria da; zortzi bat ekoizle daude herrian, enpresa txikietan. “Txakolinak geroz eta garrantzi handiagoa du Balmasedan. Txakolinaren kultura handia dago. Ez soilik herrian, baita Enkarterri osoan ere. Txakolinaren jatorria dira, horixe erakutsi du ikerketa batek”, dio Kultura zinegotziak. Hori horrela, antzeztuko duten garaiak, hein batean, egungo egoerara heltzeko bidea erakutsiko du.\nKale antzerkian, beraz, txakolinaren ekoizpena orokortzen hasi zen garaia izango du hizpide, Balmasedako ekonomiak gora egin zuenean. “Ez daukagu urte zehatz bat, txakolinaren ekoizpena urte askoan izan zelako, baina XIII. eta XIV. mendeetan dago kokatuta. Jada herria oparoa bilakatzen hasi zen, hasi zen txakolina ekoizten eta hori erregulatzeko arauak jartzen”, azaldu du Riverok. Arau horietako zenbait erakutsiko dituzte, bitxiak baitira: “Esaterako, jendea derrigortuta zegoen txakolina kontsumitzera; ezin zen ardoa edan, herritik kanpo joan behar zuten horretarako. Erregulatu egin zuten kontsumoa, eta txakolina kontsumitzera derrigortu zituzten, ekoizpena erabili ahal izateko”.\nHorrez gain, gerora begira, badute asmoa txakolinaren eta herriaren antzinatasunaren arteko lotura indartzen jarraitzeko, beste jarduera batzuekin. Izan ere, Riverok arestian aipatutako gazteluaren arrastoen inguruan txakolindegiak jarri nahi dituzte: “Lehen aipatutako gazteluaren arrastoen muinean, badago proiektu bat mendi magalean txakolindegiak jartzeko eta erakusteko nolakoa izan zen gaztelua Erdi Aroan”.\n+ Erdi Aroko azoka Balmasedan


Maileguen araudia - UPV/EHU\nMaileguan hartu daitezkeen / ezin daitezkeen dokumentuak\nMaileguen araudia erabiltzaile motaren arabera\nArauak hautsiz gero\n1994ko otsailaren 4ko Gobernu Batzarrak onartu zuen Unibertsitate-liburutegiko araudiak, 20. artikuluan, honako hau ezartzen du:\nMailegu-zerbitzuaren helburua da erabiltzaileei liburutegitik dokumentuak ateratzen uztea, denbora jakin batean; mailegatu ezin daitezkeen materialak kenduta.\nZerbitzua erabiltzeko, dagokion identifikazioa erakutsi beharko da.\nUnibertsitateko ondare bibliografikoaren eta dokumentu-ondarearen hedakuntza, erabilgarritasuna eta kontserbazioa bermatuko dituzten arau propioak izango ditu. Arau horiek Zentroko Liburutegiko Batzordeak edo Campuseko Liburutegi Nagusiak proposatuko ditu, eta Unibertsitate-liburutegiko Batzordeak onartuko ditu.\nErabiltzaileek maileguak egin ahal izango dituzte Unibertsitateak ematen dien txartelaren bidez edo, hura falta izanez gero, txartel bat eskatu beharko dute zentroko liburutegian.\nErabiltzaileak ezin dio txartela beste norbaiti eman, eta ezta liburutegiko materiala prestatu ere; material horren ardura erabiltzaileak izango baitu liburutegira itzultzen duen arte.\nErabiltzaileak, Universidad del País Vasco/Euskal Herriko Unibertsitateko kideak\nZerbitzua Universidad del País Vasco/Euskal Herriko Unibertsitateko kide guztiek erabil dezakete.\nErabiltzaileak 6 kategoriatan bildu dira: ikasleak, graduondokoak, doktoregaiak, irakasleak, ikertzaileak, irakasleak eta AZP.\nIkasleak: UPV/EHUko graduko ikasleak, Esperientzia Gelako ikasleak, UPV/EHUri Atxikitako Zentroetako ikasleak, Erasmus.\nGraduondokoak: gradu-ondoko ikastaroak, masterrak, IGZ, doktoretzako ikasleak.\nDoktoregaiak: tesiaren izena emanda duten erabiltzaileak.\nIkertzaileak: ikerketa bekadunak, irakasle bisitariak, fellows IkerBasque, erretiratutako irakasleak.\nIrakasleak: Unibertsitateko irakasleak.\nAZP: UPV/EHUko Administrazio eta Zerbitzuetako Pertsonala.\nUnibertsitateko Zentroek hitzarmenak sinatuta dituzten beste instituzioetako kideak\nUnibertsitateko zentro askok hitzarmenak edo akordioak sinatuta dituzte beste instituzio batzuekin; eta horietako kideek ere Unibertsitate-liburutegira sarrera dute.\nErabiltzaile horiek ezin dute mailegurik hartu, baina kontsulta egin ahal izango dute bibliografia-funtsen gelan, eta horien kopiak atera ahalko dituzte; betiere indarrean dagoen araudiaren arabera.\nGaur egun ez dute etxetik mailegatzeko zerbitzua erabiltzerik.\nBibliografia-funtsa maileguan eraman dezake unibertsitate-komunitate osoak, baina badira mailegatu ezin direnak ere, besteak beste: erreferentziazko zenbait obra, aldizkari, funts zaharreko obrak eta ezaugarri bereziak dituzten eta gordetzeko egoera dela-eta liburutegiko geletan kontsultatzea komeni diren obra guztiak.\nHorrela, maileguan hartu ezin diren obrak honako hauek dira:\nErreferentziazko obrak (entziklopediak, hiztegiak, katalogoak, bibliografiak...)\nEguneratu daitezkeen obrak eta orri solteak.\nDokumentu zahar, bitxi eta zoragarriak.\nAgortutako dokumentu modernoak edo ordezkatzen oso zailak direnak.\nTesiak, tesinak, argitaratu gabeko karrera amaierako proiektuak.\nMarrazkiak, kartelak, estanpak...\nMaileguen epeak aldatu egiten dira erabiltzaile- eta dokumentu-motaren arabera. Liburutegiko automatizazio-programaren bidez, bibliografia-funtsa 4 motatako dokumentuetan sailkatzen da: 3 motatakoak mailegatu daitezke (monografiak, eskuliburuak eta mugatuak), eta azkenik mailegatu ezin diren obrak daude (erreferentziazkoak).\nMaileguaren iraupena egunetan\n7 7 egun 7 egun 3\n17 30 egun 7 egun 3\nikertzaileak eta AZP\n100 30 egun 7 egun 3 mailegu laburra. 0 luzea\n45 365 egun 7 egun\n3 mailegu laburra\n*Epe horiek 15 eta 30 egunetara mugatuko dira hurrenez hurren, beste erabiltzaile batek maileguan emandako materialaren erreserba eginez gero; eta eskuliburuetan 3 egunetara, mailegua egiterakoan liburua erreserba eginda badauka.\nEpe horiek ez diote erabiltzaileei erantzukizunik kentzen liburuak liburutegira itzultzeko, betiere hark eskatuz gero.\nErabiltzaileak Unibertsitateko liburutegiko liburuak erreserbatu ahal izango ditu, eta material motaren arabera, liburuak jaso nahi dituen sukurtsala aukeratu ahalko du.\nMailegu-epea luzatu nahi denean berritzeak egin daitezke, gehienez 3 aldiz, betiere obra ez badu beste erabiltzaileren batek erreserbatzen, eta interesa duenak ez badu zigorrik.\nOpor-garaian maileguek ezohiko iraupena izango dute. Mailegu horien baldintzak zerbitzuaren puntu guztietan erakutsiko dira nahiko denborarekin.\nSailek gehienez 30 liburu eduki ditzakete ikasturte bakoitzean liburu-depositu gisa. Mailegu-unitate hori laborategiko eta antzeko liburuentzat soilik izaten da.\nSaileko zuzendaria edo, hala badagokio, sail-unitatea arduratuko da deposituko liburuez. Liburu horiek zenbatzeko itzuliko dira saileko zuzendaria aldatzen denean.\nMailegua galdu edo hondatuz gero:\nUnibertsitate-liburutegiko Araudiaren 54. artikuluan ezartzen da:\n"Mailegu zerbitzua erabiltzen duenak maileguan hartzen dituen obren ardura izango du. Jasotako obra erabat edo zerbait puskatzen bada, galtzen bada edo ez bada itzultzen, ezaugarri bereko beste ale batekin ordezkatu beharko da; edo merkatuan aurkitu ezin bada, diruz ordaindu beharko da".\n(Beste leiho bat zabalduko du)Normativa_prestamo0414_eusk.pdf (pdf ,254.09 Kb)


Istorioak Malawiko Fitxategiak aldizkari bidaia - Historia duzu aldizkari bidaia\nJordi Serarols (Testua eta argazkiak)\nIbilbidea VAP. (III): topaketa edenarekin\nGorongosa es un parque distinto con una llanura que parece un cuadro\nTagged 'malaui Mezuak’\nIra 09 2014\t astiro\nEta dena eta urrats artean, sekula ibilbidea horretan pasatua zen hainbeste gauza nire ingurunean hirugarren aldia. bezala, dena izan bada erantzun duelako ezer zen galdetu izan zen. Eta eguzkia gurekin koa eta, Gauza dena hain geldoa egin, Beti itxaron dugu.\nJun 09 2014\t Malawi: motxilariek\nMundu osoko bidaiari gazteek gidatutako Malawiko galdutako mendi baten erdian aterpetxea. Denetik urrun bizitzeko erretiroa, lagundu besteei eta sinets ezazu utopian bertatik kanpo bizi zaitezkeela.\nakazia baten itzalean, Afrika, Munduko toki bat, Afrikako bidaia\nabendua 17 2013\t Gurekin Hegoafrikara bidaiatu nahi duzu., Mozambike eta Malawi?\nHiru aste 4x4 by bidaia txikiagoan ezagutzen Hego Afrikako. National Parks, pristine hondartzak, uharte tropikal eta historia, Hiri handietan, nabigatu aintzira bat, Hartu tren bat African, handi bat arroila zehar, dive ... A, Africa egile bizi bidaia bere onena.\nAfrika, Viajesalpasado ibilbide\nOct 02 2013\t Ibilbidea VAP. (VII): denbora Malawi hauling\nBy: J. Brandoli, testu / Argazkiak, el grupo\nMalawi batean ia tentazioa atzera joan. Mugara heldu, piztu autoa eta oinez itzuli behera ulertu. Herrialdeko Gaitz hori pairatzen bleeds Afrika hori beren Greedy liderrak laguntzeko bere voracious kolonia onartzen ondoren.\nduela 23 2013\t Ruta VAP, South Africa: crear un grupo\nMugaz bi auto eta hamar lagun izan duen zalantzarik ez dugu zeharkatu, talde bat izan zela ibilbidea probak batzuk beren batasuna erakusteko bihurtu. Bat izan duzu, eta hori izan da aste geroago agur esateko Nampula en, singular oztopatzen inor gabe. "Zailena lortu dugu", Maputo behar dugu buru gisa pentsatu nuen.\n25 Azaroaren, 2020 | Irakurri gehiago\nPepa Úbedarekin bidaiatzea bere artikuluen bidez beti ...


ETA-ren agiria Euskal Herriari (2014ko Gudari Eguna) — Wikiteka\nETA-ren agiria Euskal Herriari (2014ko Gudari Eguna)\nEuskadi Ta Askatasunaren agiria Euskal Herriari (2014)\n3346Euskadi Ta Askatasunaren agiria Euskal HerriariEuskadi Ta Askatasuna2014\nEuskadi Ta Askatasunak, nazio askapenerako euskal erakunde sozialista iraultzaileak, Euskal Herriaren aldeko borrokan bizitza galdu duten gudariak omendu nahi ditu agiri honen bidez. Estatuek eta Estatuen estoldetatik sortutako talde parapolizialek erail, borroka-ekintzetan hil edota bizitza osoa borrokari eskaini eta gero, eritasunaren edo bestelako arrazoien eraginez joan zaizkigun burkideak gure oroimenean dira. Egun euren memoria ezabatzeko interes handiak dauden arren, Euskal Herriak askatasuna erdietsiko duenean jasoko dute merezi duten aitortza osoa.\nIzan ere, eroritako ETAko gudariak Euskal Herriaren ahalegin askatzaile luzearen protagonista garrantzitsuak izan dira, 36ko gerran borrokatu zuten gudariak eta, are lehenago ere, Euskal Herriaren zapalkuntzaren adierazpen ezberdinen kontra borrokatu zutenak izan diren bezala.\nDenarekin, beraiek buru eta bihotz urratutako bidea bururaino ibiltzea da eskaini diezaiekegun omenaldirik onena. Horretan ari gara, askatasunaren ametsa egia bilakatzeko ahalegin betean hain zuzen ere; gizon eta emakume librez osatutako Euskal Herri askea eraikitzeko bidean.\nIndependentzia eta sozialismoa helburu, Euskal Herriak bere etorkizuna libre eta demokratikoki erabaki ahal izatea izan da ETAren borrokaren ardatza. Hamarkadotan ezker abertzaleak egin du Euskal Herriaren eskubide demokratikoen defentsa, askotan bakardadean. Hala ere, zeregin hau Euskal Herriaren aldeko indarrekin partekatzea izan da beti ezker abertzalearen asmoa, herri bezala estrategia eraginkor bat garatzeko. ETAren proposamen ezberdinak asmo honen lekuko dira: Xibertan egindakoa, 98ko akordioan gauzatu zena edo 2004an aurkeztu zen Bergarako proposamena, besteak beste. Baina, tamalez, denbora luzez ez gara beste sektore politiko eta sozialekin estrategia bateratua adosteko gai izan.\nZorionez, azken urteotan aurreratzen ari gara eta gero eta aliantza zabalagoa ehuntzen ari da. Egun erabakitzeko eskubidearen defentsa Euskal Herriko demokrata guztion topagune ageri zaigu, ideologia eta ibilbide politiko ezberdinetako herritarren eskuak lotzera iritsi delarik, Euskal Herrian inoiz egin den mobilizaziorik erraldoienean.\nElkarlan nazionalerako oinarri sendoak jartzen ari dira eta ausardiarekin jokatzeko herri gogoa eta indarra egon badagoela erakutsi da. Aldarrikapenetik harago joateko baina, egoera eta aurrerabideen gogoeta partekatua egin behar delakoan dago ETA.\nEgoeraren inguruan, lau gako nabarmendu nahi ditugu:\nErabakitzeko eskubidearen eztabaida nazioarteko agendan sartua dago, bereziki Eskozia eta Kataluniako prozesuen ondorioz, baina baita beste hainbat herriren aldarrikapenen eraginez ere. Gainera, herritarren hitzari adierazpide ematea eta erabakien demokratizazioa aldarrikatzen duten ahotsak gero eta ozenago entzuten ari dira. Beste herriekin batera indarra eginez, gure prozesua azkartzeko testuinguru historiko egokia dela ebatz genezake.\nEgun, ez orain ez epe motz-ertainean, ez dago Estatuekin erabakitzeko eskubidea bilduko duen inolako proposamenik adosteko aukerarik. Ez bederen herri honek aldebakarretik aurrera egiteko prestutasun osoa duela ikusiko ez duten bitartean. Estatuen esperoan gelditzea, beraz, erabakitzeko eskubidea eskuratzeko aukera baztertzea baino ez litzateke.\nErabakitzeko eskubidea aldarrikapen hegemonikoa da Euskal Herrian, gero eta sektore zabalagoetara iristen ari dena. Gehiengo nahikoa dago prozesuan urrats erabakigarriak egiteko eta, eztabaidan eta ekintza zehatzetan sakondu ahala, indar berriak atxikituko direla aurreikus daiteke.\nErabakitzeko gaitasuna Euskal Herrian izatea gero eta premiazkoagoa da, sektorez sektore eta auziz auzi ikusten ari denez. Madril eta Parisetik datozen inposizioak maila orotan eragiten ari diren sarraskien aurrean, herri gisa dituen beharrei eta herritarren beharrizanei erantzuteko baliabideak behar ditu Euskal Herriak.\nLuzaroan, erabakitzeko eskubidearen aitortza Estatuekin egin beharreko hitzarmenen ondorio gisa irudikatu izan da. Alta, Euskal Herriak urteotan metatu duen eskarmentuari eta Espainiako Estatuak behin eta berriz erakusten duen jarrera ez-demokratikoari erreparatuta, hamaika ezetz jaso eta gero, ikuspegia eraberritu eta aldebakarreko bideari ekin behar zaiolakoan gaude.\nOndorioz, ETAk uste du erabakitzeko eskubidea gauzatzeko prozesu demokratikoa abiatzeko tenorea dela: Euskal Herrian hausnartua, Euskal Herrian adostua eta Euskal Herrian egikaritua, prozesu konstituziogile baten gisara.\nProzesu honi loturik mahai gainean dauden eztabaidak ez dira nolanahikoak: zer erabaki, noiz, nola... Hartara, ETAren iritziz Euskal Herriaren erabakitzeko eskubidearen defentsan bat egiten duten indarren artean eztabaida nazionala zabaldu beharko litzateke, korapilo nagusiak identifikatu eta, denon artean, askatzen joateko. Eztabaida prozesu honen azken buruan, erabakitzeko eskubidea gauzatzeko Akordio Nazional zabal bat adostu beharko litzateke, dagozkion formulazio, epe eta programazioarekin.\nEuskal Herria bere etorkizuna idazteko une erabakigarrian dago. Euskal herritarron esku dago. Ardura historikoaz jokatzeko unea da, konpromisoarekin eta eskuzabaltasunarekin, eztabaida antzuak alboratuz eta herri gisa pentsatuz.\nEzker Abertzaleari mezua:\nDatozen hilabeteak biziki garrantzitsuak izango dira askapen prozesuan aurrera egiteko. Erronka itzelak ditugu gure aurrean: aldaketa politiko eta soziala bultzatzen jarraitzeko, nazio eraikuntzan sakontzeko, langileen eskubideak borrokatzeko eta euskal preso eta iheslari politikoak etxeratzeko, besteak beste. Horretarako ezker abertzaleak bere militante guztiak aktibo eta elkarlanerako prest behar ditu, eremuz eremu aliantzak egitea eta indarrak metatzea arrakastarako gakoetako bat izango baita.\nTestuinguru garrantzitsu honetan ETAk bi oharpen egin nahi dizkio ezker abertzalearen militantzia eta oinarri sozialari:\nEtsaiak bere jokabidearekin etsipenera eraman nahi baldin bagaitu ere, ahaleginari eutsi behar zaio. Ez dugu bide erraza aurretik; inoiz ez dugu izan. Baina askatasunerako bidea egiten ari gara eta gure indarretan sinistuz, ilusioarekin eta kemenarekin, lortuko dugu.\nEgungo estrategia kaltetu eta Askapen Mugimendua zatitzeko helburuarekin eusko gudarien memoria eta ezker abertzalearen ohiko ikur eta aldarrikapenak maltzurkeriaz erabiltzen ari direnek ez dute ETAren babesik. Are gehiago, ETAk oso kaltegarritzat jotzen ditu halako jarduerak.\n«Denok eman behar dugu zerbait, gutxi batzuk dena eman behar ez dezaten» konpromisorako deia biltzen duen leloa izan da hamarkadetan zehar. Egun lelo horri bide ematea inoiz baino garrantzitsuagoa da, Euskal Herria irabaz bidean jartzeko indar guztiak beharrezkoak baitira. Euskal Herriarengatik, dena eman dutenengatik, lotu borrokari!\n2014 urteko testuak\nOrrialdearen azken aldaketa: 26 abuztua 2019, 21:08.


Mundu hobe bat posible dela erakutsi zuen Oihulari Klownek - Bergara - Goiena.eus\nMundu hobe bat posible dela erakutsi zuen Oihulari Klownek\nArritxu Barruso 2009-03-21 17:34\nOihulari Klow taldeko aktoreek barre algara ederrak eragin zituzten barikuan Bergarako Zabalotegi aretora joandako ikusleen artean. Bi orduko algara saioa izan zen.\nDena dela, ikuskizuna bukatuta, buruari bueltaka joango ziren seguruenik asko eta asko etxera; barre artean zenbat egi ikusi berri zituzten pentsatuaz. Izan ere umorea eta satira erabilita errealitate gordina taularatu zuten aktoreek.\nJaque da antzezlanaren izena eta horixe izan zen erakutsi nahi izan zutena mundua jaque egoeran dagoela; berotze globala, herrialdeetan arteko desberdintasunak, eskubideen urraketak, matxismoa, borroka armatuak, justiziaren zuhurtzia falta, neurri gabeko kontsumoa, neoliberalismo ekonomikoa... Horiek izan ziren landu zituzten gaietako batzuk. Arazo horiek guztiak konpontzen saiatu ziren urdin koloreko lau superheroiak. Amaia Arriaran, Anduriña Zurutuza, Jose Carmelo Muñoz eta Andoni Egaña aktoreek lan bikaina egin zuten; benetako heroien moduan jakin zuten segundo gutxitan pertsonaiak eta eszenak aldatzen. Oso segituak diren sketchetan banatuta dago antzezlana.\nBarrea bai, eta hausnarketa ere bai, baina ondorioak ere atera zituzten erakutsitako errealitate horretatik: mundu hobeago bat posible dela eta horretarako guztiok elkarrekin lan egin behar dugula. Bukaera emateko, aktoreek ikusleak artilezko hariekin osatutako sare batean lotu zituzten, guztion arteko elkarlana posible dela irudikatuz.


Jon Hernandez: “prekarietatearen kontrako politika publikoak behar ditugu, ez EAJ-PSEk PP-ren eskutik egiten dituztenak” - Ezker Anitza IU\nEzker Anitza-IUko legebiltzarkidea eta Elkarrekin Podemoseko alboko bozeramailea den Jon Hernandezek Politika Orokorreko Osoko Bilkuran agerraldia egin du ostegun honetan. Hernandezek kritika sakonak egin dizkio Urkulluren gobernuari eta aurrera egin beharrean, legegintzaldi honetan “atzera egin” duela leporatu dio, jeltzaleek PPrekin duen harremana “eragin negatiboa” izan duelako EAJ-PSEko gobernuko politiketan.\n“Industriak Euskadiko ekonomian behera egin du langileentzako prekarizatuagoak dauden sektoreen mesedetan” adierazi du Hernandezek. “CEL edo La Naval-en milaka lanpostu galtzeko arriskuan gaude, ehunka galdu ditugu dagoeneko Xey-n, azken hau bereziki barkaezina dena partaidetza publikoa duelako… eta gobernua ezer egin gabe”, gaineratu du.\nEzker Anitza-IUko legebiltzarkideak bere hitzaldian esan duenez, “gaur egungo Eusko Jaurlaritza martxan dagoenetik Euskadin bizi diren pertsonen bizi baldintzak larriagotu egin dira, batez ere emakumeen artean”. Hrnandezek azpimarratu duenez, “emakumeek soldata baxuagoak, lan egoera latzagoak eta pentsio eskasagoak dituzte”. Ezker Anitza-IUko legebiltzarkideak Bizkaiko zahar-egoitzen langileen borroka goraipatu du. “Gatazka honek prekarietateak emakumeengan duen eragina handiagoa dela irudikatzen du”, esan du.\n“Prekarietatearen kontrako politika publikoak behar ditugu, ez EAJ-PSEk PP-ren eskutik egiten dituztenak” adierazi du Hernandezek bere hitzaldiaren amaieran.\nemakumea Lan-prekarietatea La Naval Lana Ekonomia\t2017-09-21


Muguruza: �Lokala eta globala norabide bikoitzeko bideak dira� - GARA\nFermin Muguruzaren disko berria\nMuguruza: �Lokala eta globala norabide bikoitzeko bideak dira�\nMunduko bazterrak nahasten ibili da azken bi urteotan Fermin Muguruza eta «Asthmatic Lion Sound Systema» diskoa izan da bidaiaren emaitza. Han-hemenka lortutako erritmo eta ekarpenekin osatu du lan berria, kolaboratzaile talde oparoa bidelagun. Babelgo dorre berria eraiki du oraingoan, baina zimenduak Euskal Herrian jarriak ditu.\nIrundik, bere sorterritik bertatik hasi eta mundu osoa zeharkatu du Fermin Muguruzak «Asthmatic Lion Sound Systema» sortzeko. Ez da lan makala izan. Munduko hamaika lurralde zeharkatu ditu bizkarrean «estudio eramangarri» bat hartuta. Eta emaitza, nola ez, askotariko kultura, erritmo eta adierazpen moten batuketa indartsua izan da. «Hori da diskoan aurkezten duguna, bidaia baten bitakora kaiera, musika ezberdinen arteko topaketa, ahots ezberdinen erakusleihoa», azaldu zuen Muguruzak diskoaren aurkezpenean.\nBaina zergatik «Asthmatic Lion Sound Systema»? Azalpen mardula eman zuen musikari irundarrak izenburuaren zentzuaz mintzatu zenean. «Asthmatic» hitzari esanahi bikoitza eman dio diskoan. Batetik, asmatikoak direnei bakarrik arnas hartzeko zailtasunak dituztela esaten zaielako eta, bestetik, «guztiok elkarrekin arnas hartzeko» gonbita zabaldu nahi duelako. «Sound Systema»ri dagokionez, «jaia egiteko modu bat da, baina mugimendua ere adierazi nahi du». Mugimendu horren baitan, aurrez aipatu bezala, herrialde desberdinetako kulturekin bat egin du Muguruzak lan horretan, baina bere sorterriari ere bota dio begirada. «Auzoan ikusten da beste lekuetatik gero eta jende gehiago datorrela, eta beti izango dira ongi etorriak. Kanpoan dagoena beraiekin banatzea da gerta dakidan gauzarik politena», esan zuen. «Izugarria da mundu osoan ibiltzea eta auzoko usainak dariola konturatzea. Lokala eta globala norabide bikoitzeko bideak dira».\nBinilo formatuan ere aurki daitekeen diskoak hamabi kantu biltzen ditu eta askotariko erritmoak lantzen dira horietan: reggaea, raggamuffina, hip hopa edo soula, kasurako, eta guztiak bidaia osoan bisitatutako lurretan izan dira grabatuak.\nAngel Gonzalez Katarain ingeniari teknikoak egin ditu lanaren grabazioa eta nahasketak eta, prozesu horren berezitasunaz hitz egiterakoan, ohikoak ez diren mekanismoak erabili izana azpimarratu zuen. Izan ere, ohiko grabaketa prozedurak «desagertzear» daude, dagoeneko «mugikorrak diren estudioak» erabiltzen baitira kantu berriak sortzeko, eta edozein lekutan erregistra daitezke. Hala ere, Muguruzak abestiak sortzeko erabiltzen duen bidea ez da oso ohikoa: «Zirriborro batzuk aurkezten zizkidan, oinarri edo lerro zehatzik gabe». Zegoen herrialdean aurkitzen zuen kolaboratzailearekin gauzak sortuz joan da Muguruza, eta horiek grabatu ostean hasi ziren kantuak sortzen. «Harrigarriena abestien artikulazioa izan da. Estudioan mila lerrotako koadro bat geneukan diskoa osatzeko. Zirriborroen artean gauzak aurkituz joan gara eta abestiak sortuz joan dira. Koloreekin jokatu dugu gehienbat», adierazi zuen Katarainek.\nKolaboratzaile zerrenda luzearen laguntza izan du oraingoan ere musikari irundarrak. Tartean daude, besteak beste, Xabi Solano, Sorkun, Manu Chao, Mikel Abrego eta BAD Sound System talde irundarra, eta azken lanerako ezagutu dituen Hedoi Etxarte biolin-jotzailea eta Nerea Olaxa kantaria. Azken horrekin «oihua» berreskuratu duela nabarmendu zuen Muguruzak. Bihartik aurrera erabilgarri egongo da, gainera, www.muguruzafm.com webgunea, disko berriaren gaineko informazio guztiarekin.


Elkarrizketa Olatz Garamendi Gobernantza Publiko eta Autogobernuko sailburuari Radio Euskadin, maiatzaren 26an\nPublikatuta: 2022/05/26 09:25 (UTC+2) Azken eguneratzea: 2022/05/27 09:56 (UTC+2)\nOlatz Garamendi Gobernantza Publiko eta Autogobernuko sailburua. Argazkia: Radio Euskadi\nEusko Jaurlaritzak 8.764 lanpostuko lan eskaintza publikoa onartu du aste honetan 2022rako. Testuinguru horretan eta sindikatuek lanpostuak egonkortzeko prozesuaren inguruan egindako kritiken aurrean, Olatz Garamendi sailburuak azpimarratu du eskaini daitezkeen lanpostu huts guztiak ateratzen ari direla, eta gaur egungo behin-behinekotasunarekin amaitzeko lehen interesatua administrazioa bera dela.\nRadio Euskadiko "Boulevard" saioan egin dioten elkarrizketan Eusko Jaurlaritzako Gobernantza Publiko eta Autogobernuko sailburuak adierazi duenez, Euskal Autonomia Erkidegoko Administrazio Orokorrak egiturazko 6.315 lanpostu ditu gaur egun eta, egonkortze prozesuaren bitartez, 3.683 plaza esleituko dira, "eskaini daitezkeen lanpostu huts guztiak" (% 61 meritu lehiaketa bidez, azterketarik gabe, eta gainerakoak oposizio lehiaketa bidez). Lehen fasean, Administrazio Orokorrean 1272 plaza betetzeko deialdia egin du Eusko Jaurlaritzak eta, sailburuaren esanetan, 48 orduan 5.000 eskari baino gehiago jaso dituzte.\nGaramendik onartu du behin-behinekotasuna murriztea heldu behar zaion "erronka" bat dela, eta ondoren Lan Eskaintza Publikoak (LEP) berriro ere prozesu arruntak izan daitezen lortu behar dela. Edonola ere, baikor mintzatu da, eta sektorearen behin-behinekotasuna % 8ra jaisteko helburua lortuko dela uste du.\nBestalde, sailburuaren hitzetan Espainiako Gobernua ez da betetzen ari "emandako hitza, ezta Estatutua ere". Gaineratu duenez, "ez dago aitzakiarik" falta diren eskumenak Eusko Jaurlaritzari eskualdatzeko. "Borondatea ez da hitzekin bakarrik adierazten, ekintzekin baizik", nabarmendu. Sailburuaren arabera, euskal administrazioa "prest" dago transferentzien egutegian jasotako gai guztiak negoziatzeko, baita Gizarte Segurantzaren kudeaketa ere.\nBestalde, ez dio kezka eragiten Pedro Sanchezen legegintzaldia lehenago amaitzean aukerak: "Kontua ez da legegintzaldia amaituko den ala ez, legegintzaldia bizirik dagoen honetan akordioak betetzen diren ala ez baizik".


Nortasunik gabeko marka izan nahi duzu? • TaPuntu\nMarka guztiek, pertsona guztiek bezalaxe bere nortasuna dute, bere indargune, ahulezi, egiteko modu eta balioekin.\nBaina, zer egin nortasun horrekin, komunikatu edo neutral mantendu?\nGaldera honen erantzuna bilatzeko orduan, marka edo proiektu baten nortasuna agertzearen arriskuak edo kezkak agertu ohi dira mahai gainean. Bezero diren horiek galdu edota berriak lortzeko zailtasunak eragin ditzakegula sentituz.\nIkuspegi horrek badu bere alde positiboa noski, lohizko bidea ekidin eta segurtasun maila handiagoko ibilbide batengatik apostu egitea, arrisku maila gutxituz. Gehiegi gailendu gabe aurrera egitea nolabait esateko. Errespetagarria guztiz.\nBaina ezin dugu ahaztu, lokatzetan ibiltzeak baduela bere alde positiboa. Bertara salto egin eta zikintzeak, beste gauza batzuk ikusi eta lantzeko aukera ematen baitigu.\nAre eta gehiago bide horretatik taldean joatea erabakitzen badugu; gure parean doan horrek, gure ahulgune eta indargune guztiak ikustean, gurekin enpatizatu eta seguraski gurekiko begirune handiagoa eta atxikipen maila altuago bat lortzeko aukera suertatu daiteke eta.\nBestalde, bizitzak askotan gorabeheraz beteriko bideetatik garamatza, aurrez ezer galdetu gabe, eta une horietan neutral mantentzeak ez duela askorako balio izaten, botak jantzita dauden beste horiek (gure lehiakideek) gu aurreratzeko indar eta abilezia gehiago izango dute eta. Zer esanik ez, parean duten horien (bezeroen) enpatia eta babesa landuta edo irabazita badute.\nGauzak honela, bota berri edo lokatzez beterikoak, zuk zeuk aukeratu baina argi izan erabilitako horiek nortasun gehiago izango dutela beti!


Iritzia 2004-07-10 16:41\nBigarren trantsizioa? - Antton Azkargorta / EHUtik kaleratutako irakaslea\nUkberri\t Egunotan asko aipatzen ari den gaia dugu Trantsizioarena, baina ahaztu egiten da lehenbizikoarekin alderatuz egoera asko aldatu dela. Trantsizio kontzeptua bera kolokan jarri beharra dago, kontzeptu horretan estatuaren egituren jarraipenaren ideia baita nagusi. Lehenengoan, Autonomien Espainia diseinatu zen hartan, batez ere Estatuaren batasuna finkatu zen; subjektua herri espainiarra zen, eta horren guztiaren bermea, Armada.\nEkonomia 2004-07-09 19:17\nLeioako Ibarrabarri enpresa-gune berrian 450 lagunek egingo dute lan\nUkberri\t Besteak beste, Idoia Zenarruzabeitia EAEko lehendakariordeak eta Jose Luis Bilbao Bizkaiko ahaldun nagusiak parte hartu zuten atzo goizean, Leioako Udondo auzoan, Ibarrabarri enpresa-guneko inaugurazio ekitaldian. 55 mila metro koadroko azalera duen enpresa-guneak "herria egiteko bidea adierazten duen egitasmoa da", Zenarruzabeitiaren hitzetan, "garapen jasangarria eta elkarrizketa bezalako kontzeptuak uztartzen baititu". "Amets" hori abian jarriz, bizitzeko ez ezik, lan egiteko ere herria badela Leioa argi geratu da, lehendakariordeak adierazi duenez. Hala ere, ez dira guztiak ospakizunak izan. ELA eta LAB sindikatuek deituta, bertan elkartu ziren Leioako udaletxeko langileak Udalari lan-hitzarmena negoziatzeko eskatzeko.\nPolitika 2004-07-06 20:51\nLeioako PPko bozeramaleak hartuko du Iturgaizen lekua Eusko Legebiltzarrean\nUkberri\tIgnacio Gamero Leioako Udalan PPko bozeramalea denak hartuko du Carlos Iturgaiz EAEko popularren presidentearen tokia Eusko Legebiltzarrean. Europako Hauteskundeetan jezarlekua eskuratu ostean, ekainaren 30ean utzi zuen Gasteizen zeukan kargua Iturgaizek.Datorren kurtso politikoaren hasieratik aurrera, zinegotzi eta legebiltzarkide karguak aldi berean beteko ditu Gamerok.\nPolitika 2004-07-05 23:01\nUrtzi Murueta leioaztarra Frantziatik Espainiara entregatuko dute\nUkberri\t Urtzi Murueta (Leioa) Espainiara entregatzeko erabakia hartu du Frantziako epaitegiak, Madrilgo Audientzia Nazionalaren euroaginduari erantzunez. Entregatu aurretik Frantzian betetzen ari den 6 urteko espetxe zigorra bete beharko du ordea. Apelazio Auzitegiak erabaki berdina hartu du Oskar Zelarain eta Gorka Palacios euskal preso politikoen kasuan ere: Frantzian duten espetxe zigorra bete ondoren Espainiara entregatuko dituzte.\nEkonomia 2004-06-30 18:25\nLeioako udaletxeko langileak greban\nUkberri\tLeioako udaletxeko eta erakundeetako langileok zera jakinarazi nahi dizuegu. Lan-hitzarmena negoziatzeko aukera eza dela eta, eta itxurazko negoziazio mahaian gure aldarrikapenei inongo erantzunik ez dagoenez, ekainaren 30ean eta uztailaren 1ean greba egitea beste aukerarik ez digute utzi. Egoera honen erruduna negoziazioari uko egiten dionarena da eta ez beste inorena, dekretoaren bitartez, bere langileei lan-baldintzak ezartzen dizkionarena hain zuzen ere. Gainera, ez da berria oraingo egoera. 2002an ere hitzarmena negoziatzeke geratu baitzen, alderdi politikoek hartu zuten erabakiak EUDELen ordezkaritza kolokan utziz eta sektoreko gehiengo sindikalari mespretxua erakutsiz.\nHezkuntza 2004-06-25 21:46\nBizkaiko Esperientzia Geletan izena emateko epea zabalik dago\nUkberri\t Uztailaren 9ra arte egongo da zabalik EHUko Bizkaiko campuseko Esperientzia Geletan izena emateko epea. 55 urtetik gorakoentzako unibertsitatea dira Esperientzia Gelak, eta ikasturte honetan bosgarren urteurrena beteko da Bizkaian 1999-2000 ikasturtean sortu zirenetik. Handik gutxira Gipuzkoakoak eta Arabakoak jarri ziren abian. EHUko iturriek gaur jakinarazi dutenez, Esperientzia Geletan Giza Zientzietako diploma ematen da, aurtengo ikasturtean hasita, bigarren mailako "Helduentzat Unibertsitateko Ikastaroa" berriaren osatuko da eskaintza. Titulu hau lehenengo ikastaroko tituludunei zuzenduta dago bereziki (matrikulatzeko epea irailaren 20tik urriaren 1era izango da soilik).\nPolitika 2004-06-25 21:44\nHilaren 30era atzeratu da Urtzi Murueta leioaztarra entregatzeko erabakia\nUkberri\tUrtzi Murueta Leioako euskal preso politikoa Frantziatik Espainiara aldi baterako entregatzeko erabakia hilaren 30era atzeratu da, Algortako Amnistiaren Aldeko Mugimenduak oihu@ agerkari elektronikoan jakitera eman duenez. Bitartean egunotan mobilizazio ugari egin dira euroaginduaren kontra.\nIritzia 2004-06-24 23:20\nEz dira hamahiru - Mikel Carramiñana / Mediaberriko koordinatzailea\nUkberri\t Euskal Herriko komunikabide guztietan agertutako titularra izan da "Berria"ren lehen urtebetetzearena. Zalantzarik ez zoriontzeko dataz ari direla. Baina Martxelo Otamendik zuzendutako kazetaren ibilbideak, urrunago laga du, nonbait, garai bateko euskal kazeta bakarra izan zen "Egunkaria". Hamahiru urtez izan zen "Euskaldunon Egunkaria" herri oso baten erreferentzi nagusienetariko bat. Aurrera begira behar dela, itxaropenaz gainera, argi dute gehienek. Izan ere, iazko ekainean agertu zenetik hona, emaitza bikainak izan ditu argitalpen berriak. Zalantza dago ordea, militanteki egin ziren harpidetza eta akzio erosketak epe luzera mantentzerik dagoen. Baikor agertu dira EKTko arduradunek, eta hau ere ospatzeko modukoa da. Duela urte eta erdi etsipenak jota bizi zirenak orain poztasuna agertzea, aro bat gainditu izanaren sinbolo da.\nKultura 2004-06-22 23:59\nJaietan murgilduko da bihar Leioa\nUkberri\t Andrak elkarteak irakurriko duen pregoiak eta txupinaren jaurtiketak emango diete hasiera, asteazken honetan 20:00etan, Leioako San Juan jaiei. Igandera bitartean, mota guztietako jarduerekin gozatzeko aukera izango du herrira hurbiltzen den guztiak. Koadrilen arteko txapelketak, musika, kirolak eta dantzak izango dira nagusi adin guztietara begira antolatu den egitarauan. Jaiak denen parte hartzeaz egin daitezen eskatzeko, berriz, Txosnetako Jai Batzordeak ere jarduera ugari antolatu ditu. Izan ere, Leioako Udalak eskaintzen duen jai ereduarekin ez daude ados. Besteak beste, akelarrea, herri olinpiadak, kanta poteoa, tortila lehiaketa... antolatu dituzte txosna inguruetan. Baita, EH Sukarra, O Garbanzo Negro, Ene Bada eta Tonino Carotoneren kontzertuak ere, hurrenez hurren.\nIritzia 2004-06-21 21:53\nAzkenean... OPORRAK - Naia Diez / Kazetaritza ikaslea\nUkberri\t Atzo uda heldu zen, eta egun berotzuak izaten ari gara.\nAskok hondartzara doaz, lehen baino lehen beltzaran jartzeko. Baina beste batzuk oraindik ezin gaitezke joan, lanean daudelako edota azterketak bukatu ez ditugulako.\nBihar gabean, nire lagunak Leioako sutean egongo diren bitartean uda eta oporrak ospatzen, ni etxean egongo naiz, ikasten. Ostiralerarte ez ditut azterketak bukatuko eta egun horretan jaietara joateko asmoa dut. Baina hemen izango dut arazoa, nora joan? Asteburu berdinean Leioa eta Sopelako jaiak ospatuko dira eta San Juanetan egon ez naizenez Leioara joan nahi dut, baina beste alde batetik urtero joan naiz Sopera eta aurtengoak galtzea pena ematen dit.\nAbuztuan ere berdin egingo dute Bilbo eta Donostiako jaiekin. Bilbokoak aurreratu dituzte Donostikoekin bat eginez.\nBertan ere aukeratu behar izango dugu, bietara ezin gaitezkeelako joan, irailaren batean azterketak hasten baitira.\nBaina beno, hemendik uda on bat opa dizuet eta azterketak bukatu ez duzuenontzako ANIMO eta SORTE HANDIA!\nLaister amaituko dugu eta!\nIritzia 2004-06-18 19:51\nHondartza, mendia, festak eta... telebista - Aitor Encinas / Kazetaritza ikaslea\nUkberri\t Azkenean denok espero genuen urtaroa ailegatu zaigu. Urtaro lehorra eguraldiaren aldetik -iaz egindako sargoria gogoratu beharra dago-, baina bestetik, urtaro mamitsua da. Egun gutxi barru atzean geratuko dira klaseko eta laneko orduak, apunteak, azterketa astunak, goiz esnatzearen beharrak..., eta gure aisialdiari paso emango diogu. Hondartzan eguzkiaren izpien eta itsasoaren olatuen artean gure gorputzaren ibilbideak, mendien tontorreraino heltzeko animoa, herriko festetan ligatzeko aukera... Azken finean, uda ailegatu zaigu.\nEkonomia 2004-06-18 15:25\nELA eta LABeko kideei udaletxera sartzea eragotzi die Leioako alkateak\nUkberri\tKarmelo Sainz de la Maza alkatearen aginduz, Leioako udaletxeko ateak itxi zitzaizkien atzo kanpoaldean kontzentratuta zeuden ELA eta LAB sindikatuetako langileei. "Aurreko egunetan izandako arazoengatik" hartu zuen erabakia udal mandatariak. Bere hitzetan, "legez kontra jokatzen ari dira, gainontzekoei askatasun osoz lan egiten ez dietelako uzten eta, gainera, behar bezalako arreta ezin izan diegu eman hainbat auzotarrei". ELAko bozeramale batek "probokaziotzat" jo zuen udaletxera sartzen utzi ez izana.\nHezkuntza 2004-06-14 23:46\nEHUko Odontologia Klinikak 1.100 bezero berri izan ditu ikasturte honetan\nUkberri\t EHUko Leioako campuseko Medikuntza eta Odontologia Fakultatean dagoen Odontologia Klinikak berriz ere gainditu du, bigarren urtez jarraian, bezeroen gehieneko kopurua. Izan ere, ikasturtea amaituta, zerbitzuaren arduradunek urteko jardunaren balorazioa egin dute, eta klinikak 1.100 bezero berri izan dituela egiaztatu dute. Datu ekonomikoei dagokienez, bezeroen hazkunde horrek 158.445 euroko diru-sarrera ekarri dio klinikari 2003-2004 ikasturtean, hau da, Odontologia Klinikak iazko ikasturtean izandako diru-sarreren ehuneko 13,7 gehiago izan du aurten, EHUko iturriek gaur jakinarazi dutenez.\nIritzia 2004-06-12 00:13\nIkasgai politikoa - Antton Azkargorta / EHUtik kaleratutako irakaslea\nUkberri\t Ezker Batuak 1936ko biktimen memoria historikoa berreskuratzeko iniziatiba hartu du. Itxuraz behintzat, ekimen txalogarria. Edozelan ere, hasitako prozesuaren amaieran, biktima zenbaitek ekinbidearen arduradunaren dimisioa eskatu du, Etxebizitza eta gizarte gaietarako sailburua den Madrazo jaunarena, alegia. Nola liteke, ordea, onuradunek ongilearen kontra jotzea?\nKultura 2004-05-28 23:10\nIbilaldia 2004: "Alkarregaz heldu"\nUkberri\t Bizkaiko ikastolen aldeko festa igande honetan, maiatzaren 30ean, ospatuko da, Leioako Betiko eta Sopelako Ander Deuna ikastolek antolatuta, "Alkarregaz heldu" lelopean. Horrela, ibilbidea Leioan kokatuta egongo da, zazpi gune ezberdinetan banatua, zazpi kilometro inguru orotara. Adin guztietako lagunei zuzenduriko eskaintza zabala antolatu dugu, musika, dantza, gastronomia, edariak, kirolak edo bertsolariak egongo baitira. Besteak beste, Betizuren ikuskizun berria, bertsolari saioak, Txapelpunk, Sagarroi, Urgabe, Oreka TX, Ken 7 eta Ene Bada taldeen kontzertuak, emakumezko Athletic eta Bizkaiko selekzioaren arteko futbol partida, herri kirolen erakustaldia, Goloka taldearen kale antzerkia edota Euskadiko Sokatira Txapelketaren finala nabarmen daitezke, ekitaldi askoren artean.\nPolitika 2004-05-28 23:03\nEuskal presoen aldeko elkarretaratzea egingo da Ibilaldian\nUkberri\t "Euskal Presoak Euskal Herrira! Amnistia osoa!" leloa hartuz, euskal presoen aldeko elkarretaratzea egingo da, igandean, Leioan ospatuko den Ibilaldia 2004an. Artazako gunean, 13:00etatik aurrera deitu dute konzentrazioa. Horretaz gain, presoen politikoen askatasunaren aldeko beste adierazpenak ere izango dira euskararen eta Bizkaiko ikastolen aldeko jaian. Halaber, Amnistiaren Aldeko Mugimenduak "Euskal Presoak Euskal Herrira" ikurra soinean eramateko dei egin du.\nHezkuntza 2004-05-28 23:02\nEHUko "gauza guztiak hankaz gora" ez dituela jarriko dio Perezek\nUkberri\t EHUko Klaustroak Gobernu Batzordearen 24 kideak aukeratu zituen atzo (maiatzak 27) egindako batzarrean. Gehienak bigarren itzulian lehiatu ziren bi hautagaien aldekoak dira. Bestalde, Juan Ignacio Perez Iglesiak EHUko errektorea kudeaketan aldaketak egiteko prest agertu zen baina "gauza guztiak hankaz gora" jartzeko asmorik ez duela azaldu zuen. Horrez gain, ikasle presoen gaiaren inguruan hitzarmena lortzeko asmoz, Espainiako agintariei gutuna bidali diela jakinarazi zuen.\nAldaketak iragarri arren, Perezek dio EHU ez duela "hankaz gora" jarriko - Berria (2004 Mai 28)\nKultura 2004-05-28 20:35\nMetro Bilbaok tren bereziak eskainiko ditu igandean Ibilaldira joateko\nUkberri\t Metro Bilbaok tren berezien zerbitzua eskainiko du igande honetan, Leioan ospatuko den Ibilaldia 2004 ospakizuna dela eta. Horrela, jai-egunetako ohiko zirkulazioa bikoiztu egingo da, garraio konpainiak gaur jakinarazi duenez. Igandeetako zerbitzuari beste 142 tren gehituko zaizkio, eta guztira 527 unitate egongo dira zirkulazioan. Maiztasuna bost minutu ingurukoa izango da Bolueta eta Bidezabalgo geltokien artean, jai-egunetan hamar minutukoa izaten den bitartean.\n‹‹ Aurrekoak 1 2 3 4 ... 171 172 173 174 175 176 177 178 179 180 181 Hurrengoak ››


Kakadu Parke Nazionala - Wikipedia, entziklopedia askea.\nKakadu Parke Nazionala1\nKakadu Parke Nazionalaren ikuspegia.\nIrizpideak i, vi, vii, ix, x\nLuzapenak 1987, 1992\nKakadu Parke Nazionala Australiako Iparraldeko Lurraldean dagoen parke nazional bat da. Darwin hiritik 171 kilometro ekialdera dago.\nKakaduko parke nazionala munduko parke nazional handienetakoa da, Arnhemeko lurraldearen mendebaldean dagoena. 17.550 km2-tik gorako lurraldea hartzen du. Goi ordoki handiek eta lokaztiek osatzen dute parkea. Goi ordokiak hareharrizko ordoki kristalinoak dira, Kanbriarraurrekoak, bailara sakonez eta baso euritsu tropikalen hondarrez osatuak. Baso horiek ordokia drainatuz lortzen dute ura, nahiz eta sei hilabeteko urtaro lehorra izaten den. Goi ordoki harkaiztsuan eukalipto baso handiak daude, lehorteari aurre egiteko zailtasunik ez dutenak. Zingirak parkearen mendebaldean daude, eta Western eta Southern Alligator ibaien uholdeen ondorio dira. Bertakoek Billabongs esaten diete. Parkearen alderdi horretan bizi da itsasoko krokodilo talde handiena (Crocodylus porosus). Krokodilo mota horrek ur gazietan eta itsas uretan bizitzeko gaitasuna du. Garai batean desagertzeko arriskuan egon zen, baina parkearen sorrerari esker, salbatu egin ahal izan da. Parkean bizi diren ugaztunei dagokionez, aipagarriak dira marsupialak, bereziki kanguru erraldoi mota berezi bat (Macropus antilopinus), eta hainbat bufalo (Bubalus bubalis), XIX. mendean lehenengo kolono europarrek eramanak. Horrez gainera, 400 hegazti mota inguru bizi dira, bereziki antzarak, eta hainbat kakatua mota, kakatua beltza (Calyptorhynchus lathami) besteak beste. Bestalde, bertako biztanleek egindako pinturak daude Kakaduko parkean, eta horietako batzuk 20.000 urtetik gorako antzinatasuna dutela aztertu da. Pintura horiek direla-eta, munduko ondarearen gunetzat hartu du UNESCOk.\nKakadu Parke Nazionalaren webgunea (Ingelesez)\nKakadu Parke Nazionalari buruzko webgunea (Ingelesez)\nGizateriaren ondare: 147quater-001\nAustraliako Ramsar lekuak


Nafarroako armarritik ereinotz frankista kendu dute Saloun | Gizartea | Berria\nNafarroako armarritik ereinotz frankista kendu dute Saloun\nIruñeko gobernuak eskatu zion Kataluniako Generalitateari ikurra kentzeko Jaume I.a erregearen monumenturik.\nHargin bat, ikur frankista kentzen Nafarroako armarritik, Saloun (Herrialde Katalanak). Tamaina handiagoan ikusi\n2021eko apirilak 29 14:32\nKataluniako Generalitateko Justizia sailburu Ester Capellak ofizialki adierazi dio Nafarroako Gobernuari kendu egin dutela Salouko (Herrialde Katalanak) monumentu publiko batean erresumaren armarrian agertzen zen ikur frankista.\nJaume I.a erregea gogoratzeko monumentuan dago Nafarroako armarria, hiriko izen bereko pasealekuan. Iruñeko gobernuak 2017. urtean eskatu zion Generalitateari frankistek armarriari gehituriko gurutze ereinozduna kentzeko. Iaz elkarlana sinatu zuten bi administrazioek oroimen historikoaren inguruan.\nSan Fernandoren gurutze ereinozduna Espainiako Armadaren sari nagusia da, eta Francisco Franco diktadoreak bere alde borrokatu ziren zenbaiti banatu zien. Nafarroari, 1937an eman zion, 1936an kolpista nafarrek emandako babesarengatik eta gerran egindakoengatik. Geroztik eraikitako hainbat monumentutan ikurra gehitu izan zioten armarriari.\nNafarroako Memoria Historikoaren Legeak behartu egiten du ereinozduna eraikin publikoetatik kentzera. Memoria Historikoari buruzko Koordinazio batzorde teknikoak 224 ikur frankista identifikatu zituen Nafarroan, eta horiek kentzea gomendatu zuen. Urte horretan bertan kendu zuten Nafarroako Jauregitik, eta erresumaren armarriarekin ordezkatu zuten.\nSaloun ikurra kentzeko lana operazio txikia izan dela adierazi du Nafarroako Gobernuak, eta ez duela arriskuan jarri monumentua. «Horrekin bete egin da Memoria Historikoaren Legea, indarkeria frankista goratzen dituzten ikurrei dagokionean», adierazi du Iruñeko gobernuak, ohar baten bidez.\nSalouko oroigarriak 1229. urteko gertaera bat goraipatzen du. Erregearen itsas armada Saloutik atera zen orduan Mallorca konkistatzera. Jaume I.a eta Nafarroako Antso VII.a Azkarra aliatuak izan ziren. Nafarrak laguntza eskatu zion Gaztela eta Frantziaren aurka, Nafarroako zatituriko erresuma Gaztelako edo Frantziako erresumetan sartzea galarazteko.\nMonumentua 1965. urtean inauguratu zuten. Salvador Ripoll arkitektoak eta Lluis Maria Saumells eskultoreak egin zituen, eta hainbat armarri ditu oinarrian, tartean Nafarroakoa.


Eusko Jaurlaritzak uste du parke eoliko berriak sortzea albiste bikaina dela - Eusko Jaurlaritza - Euskadi.eus\n2020.eko abenduak 09\nBingen Zupiria Eusko Jaurlaritzako bozeramaile eta Kultura eta Hizkuntza Politikako sailburuak agerraldia egin du Gobernu Kontseiluaren osteko ohiko prentsaurrekoan, Arantxa Tapia Ekonomiaren Garapen, Jasangarritasun eta Ingurumeneko sailburuarekin batera.\nArantxa Tapia Ekonomiaren Garapen, Jasangarritasun eta Ingurumeneko sailburuak AIXEINDAR sozietate publiko-pribatuak - Euskal Autonomia Erkidegoan kokatutako lau parke eoliko berri izapidetzen hasteko egindako eskaera baloratu du. Tapia sailburuak azpimarratu duenez, Eusko Jaurlaritzaren ustetan albiste bikaina da, batez ere bi arrazoirengatik: batetik, trantsizio energetikoarekin eta klima-aldaketaren aurkako borrokarekin dugun konpromisoan eta betebeharrean gaurko albisteak duen garrantziagatik, eta, bestetik, ekonomia suspertzeko eta enplegua sortzeko dugun konpromisoan, albisteak duen eraginagatik. "Urrats hori, txikia badirudi ere, mugarri historikotzat hartzen dugu", adierazi du.\nArantxa Tapiak gogorarazi duenez, Herri-helburu nagusien artean, Eusko Jaurlaritzak bere gain hartzen du energia berriztagarrien kuota energia-kontsumoaren % 20 izan dadin lortzea. Ildo horretan, aitortu du, kontuan hartuta abiapuntua benetan atzeratua dela - gaur egun, % 8 sortzen dugu eta % 16 kontsumitzen dugu-, beharrezkoa dela produkzio eta kontsumo handiagoari lagunduko dioten politikak areagotzea, eta, behin eta berriz adierazi dugun bezala, ekimen ugari beharko da hobekuntza-emaitzak lortu ahal izateko.\nEnergiaren ikuspegitik eta klima-aldaketaren aurkako erantzun gisa, Ekonomia Garapen, Jasangarritasun eta Ingurumeneko sailburuak azpimarratu du ekonomia eta enplegua sortzeko aukera bat dela. Hala, ehuneko ehun tokiko ekimenak aktibatzeko unea dela esan du: teknologia, garapen industriala, kudeaketa, kokalekuak edo haizea bera. "Euskadiko eta Euskadirako energia sortzea eta kontsumitzea ahalbidetuko duen prozesu bat", gaineratu du.\nBere aldetik, Eusko Jaurlaritzako bozeramaileak jakitera eman du Lan eta Enplegu Sailak Bizkaiko Foru Aldundiarekin koordinazio-protokolo bat sinatuko duela enpleguaren eta gizarteratze sozio-laboralaren arloan. Zupiriak azaldu duenez, helburua da Gizarte Zerbitzuen Euskal Sistemak, enplegua eta diru-sarrerak bermatzeko eskaintzen duen arreta hobetzea, eta eraginkortasun eta efizientzia handiagoa lortzea sustapen ekonomikoan, enpresa-sarearen produktibitatean, enpleguan, ekintzailetzan, enpresagintzan eta Bizkaiko Lurralde Historikoko gizarte-politiketan.\nBestalde, Zupiria sailburuak jakinarazi du Gobernu Kontseiluak oniritzia eman diola 593.000€ko diru laguntza bideratzeari Euskadiko turismoa bultzatzeko eta komerzializatzeko. Sailburuak zehaztu du laguntzak batez ere mikroenpresentzat, ETEentzat, enpresa-elkarteentzat, fundazioentzat eta irabazi asmorik gabeko erakundeentzat izango direla, baldin eta horien helburu soziala sustapen turistikoa bada, edo nazioko eta nazioarteko proiekzio turistikoko ekitaldi kulturalak, gastronomikoak eta kirol-arlokoak antolatzen dituzten enpresentzat.\nHalaber, Zupiria bozeramaileak azaldu du Gobernu Kontseiluak Estatistikako Institutu Nazionalaren eta Eustaten-Euskal Estatistika Erakundearen arteko hitzarmena sinatzea onartu duela, 2021eko biztanleria eta etxebizitza errolden eta horiei lotutako biztanleriaren beste estatistika batzuen lankidetzarako.\nHezkuntza arloan, Bingen Zupiria sailburuak adierazi du Gobernu Kontseiluak, gaurko bileran, hiru dirulaguntza zuzen ematea onetsi duela, euskal unibertsitate-ekosistemari lotutako bikaintasuneko ikerketaren eremuko eragileei zuzenduta. Zehazki, Euskal Herriko Unibertsitatearentzako (UPV/EHU) eta BCMaterials eta BCBL bikaintasuneko ikerketa-zentroentzako laguntza zuzenak baimendu dira. Zupiriak zehaztu du ekipamendu zientifikoa erostera eta bikaintasuneko ikerketa-proiektuak bultzatzera bideratuta daudela laguntza hauek eta 1.113.000 euroko kopurua dutela orotara.


Meteo for Energy: energia berriztagarriak sortzeko analitika aurreratua - SPRI\nMeteo for Energy: energia berriztagarriak sortzeko analitika aurreratua\nKonpainia arabarrak elektrizitatea sortzeko instalazioak laguntzen ditu modu zehatzean jakin dezaten zenbat ekoizteko gai izango diren.\nAmaia Acha-Orbea eta Ibon Salbidegoitia, Meteo for Energyren sortzaileak.\nGaur egun, elektrizitatearen prezioak gero eta garrantzi handiagoa hartzen du ordutegi-tarte desberdinetan eta egun desberdinetan. Teknologia berriek ere arlo horretan laguntzen dute, energia berriztagarriak sortzeko azpiegiturek (eolikoak, termosolarrak edo fotovoltaikoak) sare orokorrean zer elektrizitate-kopuru sar dezaketen jakiteko. Eta hori guztia posible da ‘big data’, analitika aurreratua eta adimen artifizialean oinarritutako teknologiei esker.\nBere produktua web plataforma bat edo ‘software’ bat da, energia berriztagarriak sortzen dituzten plantei datozen ordu edo egunetan zenbat energia ekoitziko duten asmatzeko aukera ematen diena. “Guk produkzio iragarpen bat eskaintzen dugu, energia berriztagarri edo ez-berriztagarriko planta guztiek hurrengo 24 orduetarako produkzio iragarpena emateko betebeharra dutelako. Beraz, planta ororen helburua da ahalik eta zehatzen ezagutzea zenbat ekoitziko duen. Teknologia fosilekin erraza da, haiek atera edo sortu nahi dutenaren arabera doalako. Arazoa iturri berriztagarri berri horietan zegoen, meteorologiaren, haizearen, eguzkiaren eta hainbat baldintza klimatikoren mende. Guk energia berriztagarriak sortzeko plantei laguntzen diegu, zehazki jakin dezaten zenbat ekoizteko gai izango diren, planten bizitza erabilgarria optimizatzeko eta haien errentagarritasuna hobetzeko”, azaldu du Amaia Acha-Orbea Meteo for Energyko Business Development Managerrak.\nEnergia sormenaren inguruko iragarpen horiek egiteko, Arabako enpresak datu historiko meteorologikoen analitika aurreratua, eguraldiaren iragarpena denbora errealean, eta beste informazio garrantzitsu batzuen tratamendua konbinatzen ditu, Acha-Orbeak azaltzen duen bezala: “Datu kopuru handiak erabiltzen ditugu. Alde batetik, meteorologia-zentroen informazioa erabiltzen dugu, eta iragarpen meteorologikoak haiekin egiten ditugu. Ekoizpen-planten datu historikoak erabiltzen ditugu, eta adimen artifizialeko tekniken eta ‘machine learning’ -en bidez energia-produkzioaren aurreikuspenak egiten ditugu. Sektore espezifiko bat dago, termosolarra hain zuzen ere, hodei-ganberak dituena; beraz, irudien tratamendua erabiltzen dugu, eta, bestalde, eguzkiaren eremuan Meteosaten satelite-irudien teknologia erabiltzen dugu. Informazio guztia prozesatzen dugu eta 15 minuturo, denbora errealean, Espainian, Europan edo mundu mailan hodeiak zein izango diren zehatz-mehatz jakiteko gaitasuna dugu. Eta, azkenik, guk garatu ditugun eredu iragarleen eta adimen artifizialaren konbinazioarekin, orduz orduko produkzioaren iragarpena egiten dugu merkatuan integratzeko.\nMeteo for Energyk lantzen dituen iragarpen meteorologikoen marjinak 15 minututik zortzi egunera bitartekoak dira, bezero bakoitzaren beharren arabera. “Hodei-kamerei eta satelite-irudiei esker, sare-arazoak, biltegiratzea edo banatutako energiak direla-eta hala behar duten proiektuetan, 15 minuturo iragarpenak egin ditzakegu”, Meteo for Energyren Business Development Managerrak azpimarratu duenez. “Baina Europan garrantzitsuena da orduz orduko aurreikuspen bat eskaintzea, merkatuak hala eskatzen baitu. Europan etengabeko merkatuan sartzen ari da, eta orduz orduko produkzioaren aurreikuspena eguneratu dezakezu. Hori oso garrantzitsua da kostuak murrizteko, ezarritakoa baino gehiago edo gutxiago ekoizten baduzu, zigortu egingo baitzaitu. Aurreikuspena eguneratzea eta denbora errealean eguneratu ahal izatea lagungarria da zure penalizazioak txikiagoak izan daitezen. Aipatu denez, Europan aurreikuspen-denbora hori 15 minutura arte aldatuko da”.\nBeraz, energia berriztagarrien bidez elektrizitatea sortzen lan egiten duten enpresentzat funtsezkoa da merkatuan zenbat megawatt ordu sartuko dituzten iragartzea. Alde horretatik, desbideratze-kostua energia-ekoizleak energia akastunagatik ordaintzen duen prezioa da, sistema elektrikoak energia osoa handitu behar duenean aurreikusitakoarekin alderatuta. Prezio hori eguneko merkatuko prezioa baino handiagoa da. Meteo for Energyk desbideratze-kostu horren % 50erainoko murrizketak lortu ditu energia termosolarreko plantetan, horiek baitira zailenak iragarpenari dagokionez. “Planta termosolar baterako iragarpen batean, sateliteen eta hodei-ganberen irudien tratamendua egiten dugu, eta hodei horiek eguzki-eremutik zein minututan igaroko diren eta hodei horiek zenbat iraungo duten analizatzen dugu, fluxua gelditu edo murriztu behar duten jakin dezaten”.\nHurrengo 24-48 orduetan merkatuan zenbat energia erabiliko duzun jakiteak duen eragin ekonomikoaz gain, zenbait egun lehenago eguraldiaren aurreikuspena ezagutzea ere garrantzitsua da enpresentzat, instalazioen prebentziozko mantentze-lanak planifikatzeko. Hurrengo orduetan haizerik egongo den ala ez baldin badakizu, agian hori une egokia izango litzateke mantentze- edo garbiketa-lan horiek egiteko. Kasu honetan, zortzi eguneko iragarpenak funtsezkoak dira.\nMeteo for Energy munduko liderra da biltegiratzeko planta termosolarretan energia sortzeko aurreikuspenean, eta sektore eoliko eta fotovoltaikoetako bezeroekin presentzia handitzen jarraitzen du. Gaur egun, Arabako enpresak mundu osoko bezeroak ditu, bai Europan, bai Marokon, Hegoafrikan, Hego Amerikan, Arabiar Emirerrietan edo Israelen.\nEtorkizunari begira, Amaia Acha-Orbeak azpimarratzen duenez, “Gure helburua, kalitate handiko produktu sendo batekin dagoeneko finkatuta gaudenez, Estatu mailan eta Europa mailan haztea da, bai eremu fotovoltaikoan, bai eolikoan. Sektore termosolarrean liderrak izateak irudi eta berme bat ematen digu, alegia, fotovoltaikoa eta eolikoa ere ona eta doitasun handikoa dela konfirmatzen du”.


Garraiolarien Euskal Herriko sindikatua gara.\nEuskal Herrian lan eta bizi diren garraiolari autonomoen interesak babestean datza sindikatuaren jarduerak,\nbai arlo sozialean, bai arlo politikoan,\neta, nola ez, baita arlo ekonomikoan ere.\nAzken urteetan Hiru sindikatua Euskal Herriko garraio sektorearen etorkizunean garraiolari\nGarraiolari guztien lan baldintzak hobetu nahi ditugu unean uneko gatazkan, nahiz errepideko garraioak historikoki planteatu izan dituen eskabideetan, hala nola, gaixotasun profesionala eta lan istripuak kontuan hartzea, aldez aurretik jubilatzea, zamalanak, lanaren autogestioa, gidatzeko orduak jaistea, prekarietatari aurre egitea, etab. luze bat, besteak beste.\nautonomoaren papera defendatzen aritu da buru belarri eta ildo horretan garraio kooperatiba faltuak salatu ditu, sektorea prekarizatzen dituzten kanpoko eredu enpresarialen kontra aritu da, errepideen birrordainketaren aurkako kanpainak abiatu ditu eta garraioan prezio duinak kobratu behar direla azpimarratu du.\nHiru sindikatuak landuriko dokumentu bat da. Bertan, euskal garraiogintzan detektatu ditugun arazoak planteatu ditugu eta gobernu eta foru aldundi desberdinekin bildu garraioaren egoeraren berri emateko eta gurekin elkarlanean aritu daitezen.\nEgungo garraio sarea izan behar da herri honetan\netorkizunean arituko den errepideko merkantzien garraio sistemaren oinarria, eta hori ziurtatzeko ezinbestekoa eta premiazkoa da neurriak abiatzea gaur egun sektoreak bizi duen porrot teknikoari aurre egiteko. Berez krisia da\ngarraioa egungo atakara bultzatu duena, baina esan beharra dago ere aspalditik EAEko eta Nafarroako instituzioek erakutsi duten utzikeria eta konpromiso falta dagoela bizi dugun porrotaren atzean. Azken hogei urteotan foru aldundiek eta Gasteiz zein Iruñeko gobernuek Madrilen menpe abandonatu dute tokiko garraioaren arautzea, estatuko arautegiak Hego Euskal Herriko eredu produktiboaren kontra jotzeaz gainera, gure garraio eredu propioaren kontra jotzen duela kontuan hartu gabe. Egoera iraultzeko Hiru sindikatuak Garraioa Salbatzeko Plana premiaz onartzeko exijitu du, milioika inbertsio eta aurrekontuak eskatzen ez duen plana da, soilik borondate politikoa behar da garraioa salbatzeko, egun sektorean dauden garraiolarien lana bermatzeko eta Hego Euskal Herriko industriaren eta ekonomiaren errealitatera eta gure gizartearen beharretara egokitzen den errepideko merkantzien garraio sarea mantenduko dela bermatzeko. Horregatik, hauek dira landu nahi ditugun ildoak:\nEuskal Garraio Sare Nazionala ordenatu eta babestu\nSektoreak irizpide integrala duten jokabideak behar ditu euskal garraiolari autonomoaren etorkizuna bermatzeko, eta gure sare industrialaren, eredu ekonomikoaren eta gizartearen beharraren arabera antolatutako merkantzien garraio eredua diseinatzea izan behar da helburua. Ildo horretan ezinbestekotzat jotzen dugu Eusko Jaurlaritzak zein Nafarroako Gobernuak garraioan dituzten eskumenak esplotatzea Hego Euskal Herrian merkantzien garraioa modu efektiboan arautzea eta zerbitzua maila guztietan ze baldintzetan egin behar den zehazteko. Borondate politikoa baldin badago urratsak egin beharko lirateke segituan Hego Euskal Herriko garapen ekonomikoan estrategikoa izateko konpromisoa duen sektorea bultzatzeko eta babesteko eta hala behar diren oinarrizko neurriak gure eremuan adostu eta onartzeko.\nEusko Jaurlaritzak eta Nafarroako Gobernuak gasolioaren gorabeherak jasotzen duen garraiorako faktura espezifikoa arautu behar dute, Hego Euskal Herrian lan egiten duten garraiolarientzat zein kargadoreentzat derrigorrezkoa izango dena.\nBidesariak, zerga bidez\nErrepideak azpiegitura publikoak diren heinean, zerga bidez ordaindu beharko lirateke. Ezin dira finantzatu edo mantendu ezin direlako bat-batean ordaineko errepideetan bilakatu, eta hare gutxiago, sektore bakar batek ordaindu behar dituela erabaki. Ez ditugu azpiegitura publikoen birrordainketak onartzen, izan ere, zuzenean edo zeharka, denok erabiltzan ditugu errepideak.\nKooperatiba faltsuen aurkako neurriak\nHego Euskal Herrian erroldatuta dauden eta gure herrian lan egiten duten garraio kooperatiba faltsuen kontra erakunde arteko plana abian jartzea beharrezkoa da. Foru Aldundien Ogasun eta Garraio sailen jarduera koordinatzea, baita Nafarroako Gobernuarenak ere, eta garraioaren merkatuan kooperatiba faltsuek eragiten duten iruzurra gelditzea. Eusko Jaurlaritzaren eta Nafarroako Gobernuaren Lan ikuskaritzek plan horretan parte hartu beharko lukete.\nLanaren eteteari laguntzak\nLan jarduera eteteko laguntzak handitu 58 urte baino gehiago dituzten garraiolari autonomoentzat eta lan gaixotasun larriak dituztenentzat. Garraiolarien erretiratzeko adina 60 urtetan finkatzea. Diru laguntza espezifikoak eta prestakuntza programak zehaztea krisiaren ondorioz sektorea utzi behar izan duten profesionalentzat.\nGoi mailako hezkuntza lanbidera sartzeko erarik onena dela uste dugu. Garraiolaria izatea ez da kamioi bat gidatzea bakarrik, beste gauza asko ere badira. Gaur egun, garraioan sartzea zaila da, inbertsio ekonomiko handia egin behar baita, besteak beste. Hezkuntzaren bitartez, goi mailako ziklo baten bitartez, adibidez, benetan garraiolariak izan nahi duten pertsonek egingo lukete lan, oztopoak kenduz, baina merkatuaren erabateko liberalizazioa ekidinez.\nEuropako arautegiari jarraituz, Eusko Jaurlaritzak eta Nafarroako Gobernuak dituzten eskumenen arabera arautu behar dute errepideko garraioaren sektorean zerbitzuen ordainketa ezingo dela 30 egunetik gora atzeratu, eta baldintza hori bete ezean zigor administratiboak ezarri beharko direla, bai kargadoreei zein garraiolariei.\nSindikatu nazionala bezala 2002. urtean sortu zen Hiru. 1991tik 2002ra hiru sindikatu biltzen zuen FEDERAZIOA zen HIRU, Sintrabi (Sindicato de Transportistas de Bizkaia), Sintragi (Sindicato de Transportistas de Gipuzkoa) eta Sintraraba (Sindicato de Transportistas de Araba) biltzen zuen Federazioak. Baina, 2000. urtean hasi ziren lehenbiziko urratsak egiten Federazioa izatetik Euskal Herrian garraiolari autonomoen sindikatu bakarra izatera pasatzeko eta\nhala onartu zen 2002. urtean. Hala, 2002. urteko ekainean Sintraraba desagertu eta HIRU-Araba osatzea erabaki zuten herrialde horretako afiliatuek, eta berdin egin zuen Sintragik, HIRU-Gipuzkoa sortuz. Bizkaian arazo larriak egon ziren, eta batasun prozesutik Sintrabi kanporatu zuen HIRUk. Nolanahi ere, irailean batzarra deitu zuten Bizkaiako garraiolari batzuek, eta HIRU-Bizkaia sortu zuten. 2003. urteko martxoan I. Nazio Batzarra egin zuen HIRUk eta prozesua osatu zen. Hilabete batzuk beranduago, ekainean, HIRU-Nafarroa osatu zen.\nUne honetan, 1.000 afiliatu inguru ditu HIRU sindikatuak Euskal Herrian.


arraytxiki » Publikatu.com iragarki sarearekin aurkeztu du bere burua Arraytxiki Web Laborategiak\n11.05.2008 | Author: admin | Posted in albisteak\nJuliok Arraytxiki.com izeneko egitasmoa aurkeztu du eta Rodriguezek, berriz, laborategitik irten den lehenengo produktuaren berri eman die bertaratu diren kazetari eta blogariei, hain zuzen ere, Publikatu.com izeneko sareko publizitate zerbitzua.\nLaborategiak, bestalde, parte hartzeko tresnak ere jarriko ditu behar dituenaren eskura. Arraytxiki.com izeneko webgunean esperientziak eta jakituria partekatzeaz gain, “egitasmo hau ostatu hartuta dagoen zerbitzarian badago beste batzuentzako tokia ere, eta toki hori jendeak esperimentuak egin ditzan erabiltzea nahi dugu”, esan du Juliok. Akuariuma izeneko atalaren bitartez, Arraytxiki Web Laborategiak webgune berrien sorkuntza sustatu nahi du eta, horretarako, laborategian jasotako ideiak aztertu ondoren doako ostalaritza eskainiko zaie egitasmoak garatu nahi dituzten norbanako edo elkarteei, inolako konpromisorik gabe.\nArduradunaren aburuz, “euskaraz dauden webguneentzat, maiz, oso zaila da publizitatearen merkatuan txoko bat egitea. Askotan, iragarleentzako, alegia, iragarkiak kontratatzen dituztenentzako, ez dira erakargatrri ustez bisita kopuru gutxi dutelako”. Horregatik, eta Arraytxikiren indar metaketaren filosofiari jarraituz, Publikatu.com-ek iragarkiak hainbat webgunetan banatzeko aukera ahalbidetuko du. “Guztien trafikoa batuta, iragarkien merkatuan erakargarri bilakatuko den eskaintza izango dela uste baitugu”, esan du aurkezpenean. Arraytxikik, beraz, publizitate hori zentralizatu eta erakusleiho sare zabal batean banatuko du.\nMementuz, Publikatu.com zerbitzuak iragarkiak hilabetero 100.000 aldiz erakusteko gaitasuna duela esan du Rodriguezek. Izan ere, dagoeneko Euskaltube.com, Txioka.net, Bildu.net, Zeberri.com eta Zabaldu.com webguneetan jarriko ditu ikusgai iragarkiak. Azken hau, azpimarratu duenez, euskarazko hedabideen artean webgunerik bisitatuenetakoa da. Zerbitzua abian jarri dutela ospatzeko, eskatzen duten lehenengo 50 entitateei 2.000 inpresio oparituko dizkiete, gainera.\nAmaitzeko, Publikatu.com zerbitzuak ere bere webgune propioa duela gogorarazi du Rodriguezek. Atari honen bitartez, nahi duenak “publizitate tarifa lehiakorrak” ikus ditzake eta interesgarriak iruditzen bazaizkio harreman formularioaren bitartez administrazioarekin kontaktuan jar daiteke. Erakusleiho sarea handitzen joan ahala, webgunean egongo da zerrendatua, halaber. Eta, azkenik, bezeroek nahiz erakusleiho lanak egiten dituzten lankideek publizitate kanpaina guztien gaineko kontrola izango dute, erabiltzaile izen eta pasahitza emango baitzaie kudeaketa sistemako sarbidea izan dezaten.


kritiken hemeroteka » Gazte eta berde\n« Barrikadetarako bidaia | Sakonera begira »\nGazte eta berde Igor Estankona / Deia, 2003-11-25\nArrazoi asko egon daitezke liburu hau irakurtzeko, arrazoi asko Joan Mari Irigoien hasiberriaren lehen nobela hau hartu eta denboraren tunelean bidaia labur bat egiteko. Garai konkretu bateko euskal literatura gaztera hurbiltzeko gogoak sortutako jakinmina izan daiteke euretako bat, edo Irigoienen unibertsoa hobeto ezagutzeko nahia. Dena dela, “Oilarraren promesa” idazle baten lehenengo promesa da, mugatua, berdea, ederra, xalotasunez betea. 1976an, Gero argitaletxeak kaleratutako lanari artaziak eta jostorratza sartu dizkion arren, ondo baino hobeto ikusten dira orduko motibazio eta ametsak, modu argian “Babilonia”n (1989) eta modu finduagoan bere produkzio osoan agertzen baitira ardura eta ideia antzekoak. Pertsona eta idazlea bat izan badaitezke, Irigoien iruditu zait beti horren adibide onena.\nBerdinean nahiago genituzke oraingo idazleen lehen nobelak irakurri, esan barik doa hori. Nahiz eta editoreen mahaietan ez dagoen inoiz original nahikorik, ustea daukat azkenaldian “sormen krisi” baten antzekoa pairatzen ari dela euskal literatura. “Oilarraren promesa” irakurtzeko arrazoi ugari egon daitezkeen modu berean berrargitalpenerako beste horrenbeste aurki daitezke, baina nobela berri eta freskoen faltak faktoreetako bat izan behar du derrigor, liburuari autoreak berak egindako moldaketari ezer kendu gabe. Oraingo oilarren promesen ilusioarekin bizi gara literaturzaleak, normala den moduan. Ikerketa sakonago baten ezean, hor utziko dugu auzia.\nUrbanistikoki eta sozialki zauritutako Altza, askatasunarekin amets egiteagatik odolusten ari ziren herriak, diktaduren ate birakaria bultza eta bultza kanpora irten ezinik zebiltzan belaunaldiak eta, kontrara, gauzak beste modu batera azaltzen zituen errealismo magikoa, horra liburuaren habeetako batzuk. Garai konkretu bateko emaitza literarioa da duda barik “Oilarraren promesa”, oraingo Joan Mari Irigoienen unibertsoarekin antzekotasun jatorrizko bat gordetzen duena.\nLiburua adibide edo erakusgai moduan erabiltzeko aukera ere badago, gaurko egoerarekin alderatuz jolas egiteko eta ikusteko, besterik ez bada, mundua ez dela asko aldatu (handiak txikia jaten du orain ere, eta bueltak badirudi ez datozela). Idazlea ordea bai, hori aldatu da, idazle ona etengabe haziz eta aberastuz doan oinarri hura bera da eta.


Pintura erakusketa: Antonio Galán Ordoñez - Serantes Kultur Aretoa\nHasiera > Albisteak > Pintura erakusketa: Antonio Galán Ordoñez\nPintura erakusketa: Antonio Galán Ordoñez\nUrtarrilaren 8tik 28ra, astelehenetik larunbatera, 9:00etatik 14:00etara eta 18:00etatik 21:00etara, Antonio Galán Ordonézen pintura erakusketa egongo da ikusgai Santurtziko Casa Torre jauregiko erakusketa aretoan.\nBetidanik izan du marrazteko zaletasuna. 28 urterekin, bere marrazkiei kolorea falta zitzaiela sentitu zuen, eta pinturaren alde egiten zuen, oinarrizko eta koloreko teknikak ikasiz, olioa bitarteko gisa erabiliz. Geroago, akrilikoa landu zuen eta, gaur egun, bi teknikak berdin erabiltzen ditu. Galanek erakusketa kolektibo eta indibidual ugari egin ditu, eta, horietan, arrakasta handia lortu du kritikaren eta ikusleen aldetik, baita hainbat sari eta diploma ere, bai lehiaketa lokaletan bai nazionaletan.\nArtista hau, hogei urteren ondoren, Casa Torre jauregian erakustera itzuli da, orain askoz ere pintura landuago eta eboluzionatuago batekin, egiteko modu lasaiago batekin, baina biziagoa. Antonio Galán erakusketa honetan ederra dena ederrago egiten tematu da.\nKutxi Romerok eta Razkinek kontzertu berezia eskainiko dute Santurtzin, Serantes Kultur Aretoan\nSerantes Kultur Aretoak urteko lehen hiruhileko Eszena-Programazioa aurkezten du


Nazioarteko zenbait pertsona ezagunek "keinu" baikorrak eskatu dizkiote Parisi Urrutikoetxearen auzian\nUste dute erabaki politikoa izan dela hura berriz preso sartzea, eta Dei Auzitegiaren justizia erabakia errespetatzeko eskatu dute. Michel Tubianak, Matt Carthyk, defentsa abokatuek eta familiak egin dute prentsaurrekoa, Parisen. Christiane Taubiraren bideo bat zabaldu dute.\nGailurraren kontra mobilizatuak\nBi hilabete falta dira G7koen goi bilera iragateko Miarritzen, segurtasun neurri zorrotzen artean. Euskal Herriko 45 eragilek plataforma bat osatu dute kontragailurra antolatzeko.\n«Ausardia politiko» eske Parisi\nHiru adituk Urrutikoetxearen auzian jarrera aldaketa eskatu dute. Gaur izanen du lehen epaiketa\nJosu Urrutikoetxearen auzian ausardia erakustera deitu dute Frantzia\nLe Monde egunkarian argitaratu duten iritzi artikulu batean, Urrutikoetxeak gatazkaren konponbidean izan duen papera azpimarratu dute nazioarteko hiru adituk.


Markes Iraizoz eta Gorka Suaia: “Arnasa” – Taupaka\nMarkes Iraizoz eta Gorka Suaia: “Arnasa”\nMarkes Iraizoz eta Gorka Suaia: “Arnasa”saretu2017-12-04T20:33:03+01:00\nBreak dantzak lehenik eta rapak geroxeago, Aranbizkarra auzoko bi lagun hauen bideak batu zituzten. Kodigo Norterekin, ezagutaraztera eman zituen talde gasteiztarrak, hainbat dira argitaratu dituzten diskak. Oparoak izan dira ere euren bakarko ibilibideak:\nMarkes Iraizozek (Gasteiz, 1982) hiru lan argitaratu ditu: Un paseo por mi mente, Independencia eta Musicamina, hip hop eszenako ezinbesteko klasiko bilakatu dutena. Egun, bere laugarren estudioko lana prestatzen ari da, 2018an oholtzara eramango duena.\nGorka Suaia (Gasteiz, 1982) proiektu desberdinetan parte hartu eta hainbat diska kaleratu ditu 2012an bakarko bideari ekin zionetik: Askapen Sound Sistemaren Mundua Salgai, Suaia eta Lahaineren Herrima EPa Endika Lahaine barakaldarrarekin, eta Piztu! Mixtape Kimo Soundz DJarekin, Esne Beltzaren Gora! Tourrean parte hartzeaz gain. 2018an, Ama Rebel reggae bandarekin diska berria argitaratuko du.\nMarkes Iraizozek eta Gorka Suaiak proiektu txiki eta txukun bat gauzatzeko elkartu dira.\nArnasa hartzeko hain zuzen ere.\nHorretarako doinu lasaiak eta hitz garbiak aukeratu dituzte.\nArnasketaren bidez eginiko hausnarketa bati helduta, Kalen, Leñah Selektah eta Askapen Sound-en ekoizpenekin bat egin dute.\n“arnasa munduak arnasa hartu behar duelako, arnasa musikaren bidez arnasa hartzen dugulako, arnasa batzen garenean musikaren aterpean arnasa modu lasai batean hartzen dugulako…”\n01 Zergatik (prod. Askapen Sound)\n02 Deia (prod. Leñah Selektah)\n03 Geurean tinko (prod. Kalen)\n17:00 LAIZE MC @ ZAWP (Zorrozaurren)\nLAIZE MC @ ZAWP (Zorrozaurren)\n18:00 ZIZTADA & RLANTZ @ Antixena Gaztetxea (Oñati)\nZIZTADA & RLANTZ @ Antixena Gaztetxea (Oñati)\nSOLTE: "IXA" 5,00€\nSuaia eta Ama Rebel: kamiseta 10,00€\nSuaia eta Ama Rebel: "Raggamuffin" partxea 3,50€\nSuaia eta Ama Rebel: Suaia eta Ama Rebel partxea "partxea" 3,50€\nAsla: "Asla" 5,00€


"Mundu mailako seigarren olatu baten aukeraz" ohartarazi du lehendakariak\nEuskadin intzidentzia metatua gorantz doala eta, "lehen arretan presioa" ez igartzea espero du Iñigo Urkulluk.\nBi pertsona nagusi osasun zentro batetik ateratzen, Lazkaon. Artxiboko argazkia: EFE\nAgerraldi berri bat izateko "puntu kritikoan" dago Europa, OMEren arabera\nKutsatzeak goraka doazela azpimarratuta, 5 eta 9 urte arteko ume bat ZIUn egon dela iragarri du Sagarduik\nIntzidentzia metatuak 10 puntu egin du gora EAEn, eta 86 kasutan dago\nIñigo Urkullu lehendakariak ohartarazi duenez, baliteke "mundu mailako seigarren olatu bat" izatea, eta Euskal Autonomia Erkidegoan (EAE), intzidentzia tasa metatuaren gorakada kezkagarria dela erantsi du.\nForo Nueva Economia jardunaldietan egindako adierazpenetan, izurriaren egoera izan du hizpide lehendakariak.\nGogorarazi duenez, covid-19aren eragina gorantz ari da egiten EAEn, eta azken 14 egunetan pilatutako tasa 90 kasukoa da 100.000 biztanleko. R0 indizeari dagokionez (positibo batek kutsatzen dituen pertsona kopurua), 1etik gora dago.\nIntzidentzia metatuaren gorakada lehen arreta ez tenkatzea espero du lehendakariak, oraingoz "osasun presioa baxua" dela aitortu badu ere.\nCovid-19aren azken datuak\nEspainiako Gobernuaren Osasun Ministerioak emandako azken datuen arabera, EAEn 224 kasu hauteman ziren atzo, azaroak 4; 187 izan ziren bezperan eta intzidentzia metatua 88,9 kasukoa da 100 000 biztanleko, asteazkenean baino hiru puntu gehiago. 11 urtez azpikoen artean, halere, 177,97koa da intzidentzia.\n19 lagun erietxeratu eta beste 18 pertsonek senda agaria jasota, 141 lagun zeuden atzo ospitalean, horietatik 27, larri, bezperan baino bat gehiago.\nNafarroan 59 kasu zenbatu ziren atzo, bezperan baino 11 gehiago eta intzidentzia bi puntu igo da azken egunean, 84,09an kokatu arte; 11 urtez azpikoetan 149,04koa da.\nBost lagunek behar izan zuten atzo ospitaleratzea eta beste hiruk senda agirira jaso zuten; hala, 25 pertsona zeuden atzo Nafarroako erietxetan covid-19agatik, larri horietatik 6, bezperan adina.\nOsasun larrialdia gaur


Irekia Eusko Jaurlaritza - Gobierno Vasco :: Dopinaren Aurkako Euskal Agentzia pandemia aurreko kopuruetara itzuli zen iaz eta 315 kontrol egin zituen\nDopinaren Aurkako Euskal Agentzia pandemia…\n<iframe src="https://www.irekia.euskadi.eus/eu/embed/videos?video_path=2022%2F04%2F01%2Fnews_76318%2Fhtml5%2Fredondo_dopping.mp4" width="320" height="210" allowfullscreen></iframe>\nDopinaren Aurkako Euskal Agentzia pandemia aurreko kopuruetara itzuli zen iaz eta 315 kontrol egin zituen Iturria: Irekia\nredondo_informe_dopin.jpeg Iturria: Irekia\nGuztira 83 misio egin zituen agentziak 2021. urtean, gehienak, %53, izaera autonomikoko probetara\nDopinaren Euskal Agentziak bi kirolari zigortu zituen iaz EPO eta Terbutalinarekin positibo emateagaitik\nJarduera Fisikoaren eta Kirolaren zuzendari Jon Redondok Dopinaren Aurkako Euskal Agentziaren 2021eko jardueraren balantzea aurkeztu du gaur. Jon Redondorekin batera Josu Ayok Agentziako arduradun medikoak ere parte hartu du prentsaurrekoan.\nDopinaren Aurkako Euskal Agentzia Eusko Jaurlaritzaren mendekoa da eta Euskadin dopinaren aurkako borrokan du eskuduntza. Iaz guztira 83 misiotan 315 kontrol egin ziren. Horrela 2019ko maximo historikoa gainditu da orduan 311 kontrol egin ziren eta. 2020an nabarmena izan zen pandemiaren eragina eta kirol proba gutxiago egon zenez kontrol gutxiago, 145, egin ziren. 2021ean aldiz, kirol jarduera berreskuratu eta inoizko dopinaren aurkako kontrol kopururik handiena egin zen. 2021ean bi kirolari zigortu ziren positibo kasuengatik.\n2021eko 83 misioetatik 64 kirol probetara egin ziren, konpetizioan, eta 19 entrenamenduetara, hau da, konpetiziotik kanpo. Horrela guztira 274 lagin konpetizioan jaso ziren eta 41 konpetiziotik kanpo. Generoari dagokionez kontrolen xede izan ziren kirolarien %83 gizonezkoak izan ziren eta %17 emakumezkoak.\nGuztira 17 kirol modalitatetan egin ziren dopinaren aurkako probak ugarienak arraunean (108 proba), errepideko txirrindularitzan (58), errepideko atletismoa (24), ziklokrossa (20) eta sokatira (19).\nHerri Kirolak (mistoak)\nDopin-kontrol gehienak, %53, erkidego mailako kirol probetan egin ziren, %31 estatu mailakoetan eta %16 nazioartekoetan.\n2021eko 315 kontrol probetan profil esteroidal aldatua duten 11 emaitza analitiko atipiko eman ziren. 10 kasutan analisi osagarriak egin eta edozein anomalia baztertu zen. Beste baten boldenona atzeman zen (debekatutako sustantzien zerrendan dago (S1 taldea. Agente anabolizanteak) baina gernu-infekzio batek eragindakoa dela baieztatu eta jatorri exogenoa baztertu zen. 83 misioetan atzemandako hiru kasutan kontrako emaitza analitikoak atzeman ziren. Bi kasutan terbutalina (S-3 taldea. Beta-2 agonistak) atzeman zen. Kasu baten kirolariak medikuaren baimena aurkeztu eta zehapen espedientea itzi zen. Terbutalinaren ondorioz positibo emandako beste kirolariari zehapen espedientea abiarazi eta zigorra jarri zaio. Hirugarren kontrako emaitza analitiko bat ere atzeman zen iaz. Kasu horretan EPO edo Eritropoietina atzeman zen (S-2 taldea. Eritropoyesiaren estimulatzaileak). Kasu honetan ere kirolariari zehapen espedientea abiarazi eta zigorra ezarri zaio.\nJarduera Fisikoaren eta Kirolaren zuzendari Jon Redondok adierazi duenez “Dopinaren Aurkako Euskal Agentziaren datu hauek argi erakusten dute Eusko Jaurlaritzak dopinaren aurkako borroka irmoa eramaten duela aurrera. Gogoratu 2005ean hasi zela agentzia kontrolak egiten eta dopinik gabeko kirola lortzeko eta dopinarekin zero tolerantzia kultura ezartzea lortzeko lan egiten duela. Kirolaren beneko balioak baliostea da helburua: ahalegina, nork bere mugak gainditzea edo kiroltasuna”.\nDopinaren Aurkako Euskal Agentziaren zeregina eta eskumena da Euskadin dopinaren aurkako borroka kudeatzea. Espainiar estatuan dagoen bi agentzietako bat da Euskadikoa, bestea Estatu mailakoa da. Legealdi honetako helburua da Kiroleko Dopinaren aurkako ekainaren 21eko 12/2012 Legea Dopinaren aurkako munduko kodean egindako aldaketetara moldatzea. Lehenengo aldaketa 2018an egin zen eta nazioarteko araudia bost urtean behin aldatzen denez, Gobernu Kontseiluak joan den urte amaieran, 2021eko abenduaren 28an, onartu zuen Legearen moldaketa berria. Eusko Legebiltzarreko prozedura hasita dago eta datozen hilabeteetan onartuko da Kiroleko Dopinaren aurkako Legearen bigarren aldaketa.\nBestalde aste honetako Gobernu Kontseiluak oniritzia eman dio Dopinaren Aurkako Euskal Agentzia Dopinaren Aurkako WADA-AMA mundu agentziari atxikitzeko eskariari. Kirolean Osasuna Sustatzeko Espainiako Agentziak eta Euskal agentziak beharrezkotzat ikusten dute nazioarteko erakundeak euskal agentziari aitorpena egitea eta Euskal Autonomia Erkidegoan dopinaren aurkako borrokan jarduten duen erakunde erabat independentea delako.\nDopinaren Euskal Agentziaren zereginen artean formazio eta aholkularitza zerbitzua ere badago. Iaz kirolarientzat, federazioentzat formazioa eman zen eta besteak beste Getxoko Munduko Sokatira Txapelketaren harira sokatira probetan dopinaren aurkako programak zehazteko antolatzaileekin lankidetzan eta aholkularitza eskaintzen aritu zen Dopinaren Euskal Agentzia.\nintervencion_redondo_doppin... behera kargatu (30 MB)\nredondo_dopinaren_aurkako_b... behera kargatu (700 KB)\nredondo_froga_datuak_eu.mp3 behera kargatu (1 MB)\nredondo_legea_nazioarteko_a... behera kargatu (2 MB)\nredondo_dopinaren_aurkako_b... 50 MB\nredondo_froga_datuak_eu.mp4 100 MB\nredondo_legea_nazioarteko_a... 200 MB


11 esperientzia eta gehiago - Umea, kume\nHasiera » Aitatasuna » 11 esperientzia eta gehiago\nAtalak: Aitatasuna, Amatasuna\nBeti izan dut hezkuntzaren inguruko kezka, gehiago ama bihurtu eta eskolaratzeko erabakia gerturatzen hasi zenean. Hezkuntza sistemaren barnean eta kanpoan Euskal Herrian zein munduan dauden korronteak ezagutzea gustatzen zait, eta gehienei gogoko dudan ezaugarriren bat topatzen saiatzea. Baina ez nuen gure bizitzeko eta pentsatzeko era erabat asetzen zuenik erraz aurkitu.\nKasualitatez, kasualitateak existitzen badira, topatu genuen nire ametsetatik nahiko hurbil zegoen bat. Publikoa, distantzian gertu zegoena eta haurrak sailkatzen ez zituena. Eta ez zen apustu erraza izan, guretzat alde txar bat bazuelako: egunero kotxez mugitu beharra, 10 minutu, baina joan-etorrian ibiltzera behartuko gintuen distantzia.\n“Eskolarizatu ala ez” beldurrari, gehitu zitzaion distantzia baina apustua egitea erabaki genuen. Eta sari izugarria irabazi dugu. Gure semea zoriontsu da eskolan, gu zoriontsu gara eskolan eta eskolaz kanpo eta 11 esperientzia baina gehiago pilatu ditugu.\nAsteartean aurkeztu zuten Donostian “100 lengoaia, 11 esperientzia” proiektuak eman duenaren zatitxo bat -egunak eta egunak igaro ditzakete gauza oso interesgarriak esanez eta-, eta guk, eskerrak ematea besterik ez dugu.\nHau ezinezkoa litzake irakasle talde ezinhobe batek gidatu gabe, izugarrizko konpromezua, profesionaltasuna, gertutasuna eta ametsak egi bihurtzeko gaitasuna izan duzuelako. Tonuccik botatako erronkari eutsi eta ordagoa bota zeniotelako mila esker Elena, Patxi, Alaitz, Mintxa, Maitane, Maite, Marimar, Maialen, Uxue, Jone (eta praktiketan egondako beste pare baten izenak ahazten ditut, barkatu baina eskerrik asko zuei ere, eta Abaltzisketako irakasle taldeari) mundu hobea egunero sortzen duzuelako, gure haurrei sustrai eta hegalak emateagatik.\nGuk amesten genuen eskola baina hobea sortu duzue. Mila esker bihotzez.\nMugizientzia bezalako ekimenek zoriontasuna dakarte.


Bizirik azken txanpararte - Diario de Noticias de Navarra\nBizirik azken txanpararte\nramon basaldua 09.02.2020 | 06:37\nAlavesen aurkako partidua bana amaitu ostean atara neban lehen ondorioa izan zan aurten uztailean hasiko nintzala Athleticen partiduak emoten, Gaizka Garitanoren taldeak Europa Leagueko aurrekanporaketak jokatuko zituala ziurtzat emoten nebalako seigarren postua urrun geratuko zalako ligea amaitzeko hiru jardunaldiren faltan. Izan be, Valentziak etxean jokatzen eban Eibarren aurka eta Marcelinoren taldearen bolada ona ikusita ez neban usten Jose Luis Mendilibarren taldea Mestallan garaipena eskuratzeko gauza izango zanik. Azkenean, ostera, Valentziak ezeze, Sevillak eta Getafek be galdu egin dabe. Kontuak kontu, aurreko jardunaldian baino hurrago ditu Athleticek Europa Leagueko postuak, lehiaketea amaitzeko jardunaldi bat gitxiago geratzen bada be. Gaizka Garitanoren taldeak bere eskuetan dauka datorren denboraldian Europan jokatzeko txartela eskuratzea.\nValentzia, Sevilla eta Getafe, Athleticek bere aurretik dituen hiru taldeen porrotak kontutan izanda, garbi dago zuri-gorriek aukera ederra galdu ebela urrats garrantzitsua emoteko Europarako sailkatzeko lasterketan. Izan be, Alavesen aurkako partiduan hiru puntuak eskuratu izan ezkero, Garitanoren taldeak bardindu egingo eban Valentziagaz seigarren postuan eta Txapeldunen Ligea jokatzeko txartela emoten dauen laugarren postua hiru puntura geratuko zan. Jakina, hau guztia partiduak jokatu ostean dinogun kontua da.\nBanako bardinketak ondo erakusten dau Athletic eta Alavesen arteko partiduan gertatutakoa. Derbietan gertatzen dan lez, borroka handiko norgehiagoka izan zan eta aurkari biek ez eben arrisku handirik sortu bestearen atean. Ganera, entrenatzaile biek bidezkotzat emon eben bardinketea.\nNorgehiagoka jokatu aurretik, emoten eban Alaves ez etorrela bete-betean azken sei jardunaldietan puntu bi bakarrik lortu ostean. Ganera, Abelardo eta direktibearen arteko negoziazinoetan izandako porrota hedabideetara zabaldu izanak gaiztotu egin eban giroa Gasteizko taldean. Zelaian baina, Abelardoren gizonek denboraldian zehar erakutsitako sendotasuna berreskuratu eben. Athleticek ezin izan eban aurkariaren hesia gainditu eta Garitanoren gizonek, lan handia egin arren, ez eben ia jaurti be egin Pachecoren atera. Beñat Etxebarriak maisutasunez jaurtitako falteak bere taldea aurreratu ebanean markagailuan, emoten eban Athleticek urrats garrantzitsua emon ebala garaipenerako bidean. Alavesek, baina, minutu gitxira erantzun eban eta ederto baliatu eban Iago Herrerinen hutsa partidua bardintzeko. Zuri-gorriak jo eta su ibili ziran bigarren zatian garaipenaren golaren bila baina ez eben helburua bete.\nGaizka Garitanok Markel Susaeta kendu eban lehen aldaketan Iñigo Cordoba zelairatzeko. San Mamesko zaleriak sekulako txalo zaparradea eskaini eutson eibartarrari, zelaian egon zan orduan oso fin ibili ez arren. Txalo zaparrada horrek zeozer esan gura dau. Zaleek ez dabe ondo ikusten kluba Susaetagaz egiten dabilena eta konponbide duin bat nahi dabela erakutsi gura izan dabe. Markel Susaetak tratu berezia merezi dau, ez da edonor eta.\nBeste alde batetik, Gaizka Garitanoren erantzun batek harrituta itxi ninduan prentsa aretoan. Athleticen ardurea hartu ebanetik egindako lana zaleriak behar dan beste baloraten dauenentz itaunduta, "ez dakit" erantzun eban Derioko entrenatzaileak. Gaizka Garitanok ez leuke zalantzarik euki behar, azken bost hilabeteetan egin dauena ikaragarria da-eta. Agian, ordua da zaleriak argi eta garbi erakutsi daian benetan baloraten dauela Garitano egiten dabilena.


Gerediaga Elkartea, Egilea hemen ZUZEU • Page 2 of 3\nBesoitaormaetxea: euskal baserriaren garapenaren eredu - Lehenengoz datatu da zientifikoki (karbono 14 probari esker) euskal baserriaren aintzindaritzat jo daitekeen eraikina. Euskal baserriaren...\n51. edizioa bizitzekoa izan DA Bisitaria ikusle izatetik parte-hartzaile izatera igarotzen hasi da Durangoko Azokak aurtengo edizioaren balorazio-prentsaurrekoa egin du gaur goizean, aben...\nAurtengoa azken 28 urteetako Azoka goiztiarrena izango da: abenduaren 2an hasi eta 6an amaituko da. Bisitariak 349 nobedade, 246 erakustoki eta 200 ekitalditik gora izango ditu euskal k...\nDurangoko Azoka bizitzekoa DA!\nDurangoko Azoka bizitzekoa DA! #51DA iragarkia - Durangoko Azoka bizitzekoa DA! https://www.youtube.com/watch?v=6tJ1VOVH5V0 https://www.youtube.com/watch?v=6tJ1VOVH5V0 Bizipenetan oinarritutako sp...\nDurangoko Azokako ‘esperientzia’ bizitzeko gonbidapenaz hasi du 51. edizioak bere atzera kontua\nDurangoko Azokako 51. edizioa "Bizitzekoa DA!" izango da edizio honetako lelo nagusia. Hori da Azokak indartu gura duen ideia: Azokara etortzea merezi du, esperientzia aberasgarria da, publik...\nDurangoko Azokako bisitaria: emakume gaztea, fidela eta euskaldun zaharra\nDurangoko Azokako bisitaria: gaztea, fidela eta euskaldun zaharra Durangoko Azoka bisitatzen duenak behin baino gehiagotan errepikatzen du bere bisita, eta azken urteetan Azokak hobera egin duela ust...\nAzokako guneetara proposamenak aurkezteko epea urriaren 4tik 16ra arte zabalduko da baDAtor 51. edizioa! Azokako gune ezberdinetan parte hartzea gustatuko litzaizuke? Kultur sortzail...\nZabalik da Durangoko Azokan izena emateko epea: baDAtor 51. edizioa!\nZabalik da Durangoko Azokan izena emateko epea: baDAtor 51. edizioa! Zabalik da izena emateko epea: baDAtor 51. edizioa! Izen-ematea sarean egin behar da www.durangokoazoka.eus atarian irail...\nDurangoko Azoka 50 Nafarroako Gobernuak Durangoko Azokan parte hartuko du 15 urte eta gero ... Nafarroako Gobernua Durangoko Azokan egongo da aurtengo edizioan, 15 urte eta gero, babesle publik...\nBada ala ez DA?\n– Bada ala ez da? – Bai, bada. – Nirea, zurea, gurea da. – Euskalduna da. – Mundiala da. – Lagunartea, giroa eta besta da. – Sorkuntza da. – Kultura da. – Nortasuna da...\nDurangoko Azoka 50 > Azokaren ibilbidearen liburua Bihar, urriak 30, beteko dira 50 urte lehenengo Durangoko Azoka antolatu zenetik Lehenengo Azokaren aurrekontua 46.587 pezetakoa izan zen, ...\nDurangoko Azoka 50 > aurkezpen prentsaurrekoa\nDurangoko Azoka 50 > aurkezpen prentsaurrekoa " Durangoko Azoka datozen 50 urteetako historia idazten hasi da " ... Jose Luis Zumetak egin du aurtengo edizioko kartela. Ilusioz jaso zuen es...\nHerritarrek Durangoko Azokan boluntario moduan parte hartzeko aukera\nHerritarrek Durangoko Azokan boluntario moduan parte hartzeko aukera izango dute lehen aldiz Hainbat zereginetan laguntzeko aukera egongo da: lan administratiboa, teknikoa, komunikazioa eta abar....\n50. Durangoko Azoka > Ikasle egunerako epea zabalik\n50. Durangoko Azoka Ikasle Egunean parte hartzeko epea zabalik irailaren 21etik urriaren 3ra arte ... Abenduaren 4an ikastetxe eta eskoletako ikasleek hamaika ekimen izango dituzte eskura: kon...\n50. Durangoko Azokan parte hartzeko epea irailaren 30era arte zabalik ... Izena ematea sarean egin behar da durangokoazoka.com Auto-ekoizpenek euren gunea izango dute bigarren urtez ....\nGerediaga Elkarteak Azoka aldizkariaren 5. zenbakia argitaratu du eta Durangoko Azokan izango duen gune berezian eskuratu ahal izango da. Aurten bost urte bete ditu Astola aldizkariak. 2007. urtean, ...\nDurangoko Azokak aurkezpenak egiteko deialdia zabaldu du\n46. Durangoko Euskal Liburu eta Disko Azokako egitarauan aurkezpenak egiteko deialdia zabaldu du Gerediaga Elkarteak. Aurkezpen aretoak izango duen ordutegia 10:30etatik 19:30etara izango da eta aurk...\nDurangaldea ezagutu Ondarearen Europako Jardunaldiei esker\nBigarren urtez jarraian, Gerediaga Elkarteak eta Urkiola Landa Garapenak, Durangaldean Bizkaia mailan egiten diren Ondarearen Europako Jardunaldietarako, eskualdeko egitarau amankomuna bideratu dute, ...\n“Durangaldea Bizi” ikus entzunezkoen lehiaketa bigarrenez abian ipini du Gerediaga Elkarteak\n“Durangaldea bizi” lehiaketaren bigarren edizioa antolatu du Gerediaga Elkarteak. Aurtengo edizioaren gaia ondare gaztea izango da eta helburua 13-17 urte arteko gaztetxoek durangaldeko bizimodua ...\nAbenduaren 4tik 8ra egingo den Azokan galegoa kultura gonbidatua izango dela jakinarazi du Gerediaga Elkarteak, azokaren antolatzaileak. Gainera, 46. edizioa iragarriko duen kartela ere ezagutzera ema...\nDurangoko Euskal Liburu eta Disko Azokak irailaren 1etik izena emateko epea zabalik du. Ahotseneak, gaur, irailak 19, zabaldu du sortzaileen gunean izena emateko epea. Ahotseneak, Azokako sortz...\nGerediaga Elkarteak 46. Durangoko Euskal Liburu eta Disko Azokaren irudia aukeratzeko lehiaketa antolatu du. Aurreko urteetako edizioetako lehiaketekin alderatuta, aurten, partaideei Azokaren irudia d...\nAhotsenea, sortzaileen gunea\nAHOTSENEA, egungo Azoka aterpetzen duen Landako eraikinaren alboan finkatuko da. Bi espazio izango ditu: bata musikarentzat eta bestea literaturarentzat. Programazioa bi kazetariek, koordinatzailea...